Thawngpang Tha Taktak! KIA Nih Min Aung Hlaing Uico 20 Leng An Thah Than Hna! – Chin 11 News\nThawngpang Tha Taktak! KIA Nih Min Aung Hlaing Uico 20 Leng An Thah Than Hna!\nNizan April 29 ah Momauk Township ah KIA le Kawl Ralhrang kah dohnak cu faktuk in a chuak than. Kawl ralhrang lei in Tatmah 77 nih Vanlong he KIA cu an kah hna, A sinain Kawl Ralhrang lei nih an i timhning bantuk a rak si lo, Tiah Myanmar now nih fiang tein a langhter.\nHi kah dohnak ahhin “Kawl ralhrang 20 leng an thi i, Meithal zun 18 leng an chuh rih hna” tiah KIA ralbawi pakhat nih Myanmar now ah a chim. Nizan raldohnak ahcun Kawl ralhrang an sung. Cu ruangah a tu hi Ralhrang lei nih Vanlong 9 bak an hman cang i, KIA hmun tampi ah Bomh an thlaknak hi a si.\nAlaw Bum Sakhan, Kawl ralhrang nih KIA Kut in an raklak mi cu March thla ah khan KIA Nih an rak lak than cang. Cu hnu in nihin tiang Kawl ralhrang nih vanlong ralkap thazaang hman in an doh peng hna. A tu hi Alaw Bum sakhan cu kawl ralhrang nih lak than an i tim peng nain nihin tiang cu an la kho rih lo. Kachin ram kah dohnak poh ah nihin tiang Kawl ralhrang cu an sung peng rih ko hih.\nNizan kah dohnak ah Tatmah 77 nih kahnak hi fak ngai in an rak thok. Vanlong in bomb 6 leng an thlak hna. A sinain KIA ralkap hliamtuar an tum hraw lo i, a thimi zong an um lo. Kawl ralhrang lei in beltein minung 20 ruak kan rel khawh i, hi nak tam deuh zong an thi kho. tiah KIA ralbawi nih fiang ngai in Myanmar now sinah a chim. Credit: VOM


Pu Zo Bawi-Halkha Ah 12 Billions Dih In Nawi Dam Kan Tuah Lai Chin Hluttaw NiH 2 Billions Buget kan Chiah Cang – Chin World News Evening\nPu Zo Bawi-Halkha Ah 12 Billions Dih In Nawi Dam Kan Tuah Lai Chin Hluttaw NiH 2 Billions Buget kan Chiah Cang\nJuly 14, 2020 July 14, 2020 Salai Van Chin News\nNLD Hakha Mino Meeting; Tu ni cu NLD Hakha Mino 150 reng lo nih NLD teinak hmuhnak ding ah kan i pum pe lai an ti. Lawmhnak in kan khat. NLD Party Chairman Pu Zo Bawi nih “Kan ram independent kan hmuh ka ah Asia ram ah a thangcho bik mi kha Ralkap nih a sifak bik ah an ser. Kan ram uknak cu NLD nih Federal Democracy uknak ser lai. Mah te khuakhannak kan ngei lai. Ram thlennak le thanchonak caah cun party policies le riantuantu minung cungah ai hngat.”\nMino fim cawnnak hi biapi bik ah kan chiah. Ram dang siang inn tha tha he pehtlaihnak ngei kan ngei lai i Hakha University cu Vawlei cung ram kip nih par bang hoi len awk in kan ser lai. Hakha khua cu Tlang cung khua ah ai dawh bik in kan ser lai. Ti kan har nak in kan luat nak ding ah “Nawi Dam” cu 12 billions dih in kan tuah lai. Chin Hluttaw nih 2 Billions budget kan chiah cang.\n2008 Constitution a thleng khotu ding cu NLD lawng lawng a si. NLD lawng lawng nih ram thlennak a tuah khawh. Kan fale mino zawn ruahnak in dawh thisen le nunnak pek in rian kan tuannak a si. Hakha ah NLD nih teinak kan hmuh ding cu mino nan mah thawng in a si lai.\nNu Pawl Nih Cun Rel Hram Uh! Nau Hrawh-Thlak Ṭih A Nun Khawhning Cu Tuksum Bak A Si


ASEAN hruitu:Meeting nih kawlram caah’Tha hnem nak zeihman a chuah pilo. – Lai Lungrawn Post\nApril 27, 2021 April 27, 2021 admin Hmuhning\nApril 24, Indonesia ram Jakarta khuapi ah tuahmi ASEAN hruaitu hna meeting nih Myanmar buainak kong i biachahnak an ngeihmi 5 hna cungah Myanmar ramhcung lamzawhtu cheukhat hna hmuhning kan vun langhter lai.\nYangon Engineers Strike chungtel siangngakchia pakhat: Ralhrang ralkap rual nih cun a zungzal in an chimningin an tuah bal lo. Ramdang nih zeitlukin an ti zongah tuah a duhmi cu a tuah peng ko. Tutan i a lungtlinmi biachahnak 5 zong cozah thanhca ah a thanh bak lo cu mu! Hi nih hin a zul bal lai lo ti a langhter ko!\nDawei Strike Committee chungtel pakhat: Dawei Strike Committee hmuhning cu ASEAN nih Myanmar mipi duhnak a doh. Mipi thimmi cozah NUG kha meeting ah an sawm lomi cu Myanmar mipi duhnak zei an rel lo a si. Cun SAC kha phungning cozah ah an cohlan bantuk a si tiah kan ruah. Chim duhmi cu ASEAN biachahnak 5 chungah tlaihmi vialte chuah ding le democracy hmuh than ding timi aa tel lomi hrimhrim kha ASEAN nih Myanmar mipi duhnak zei an rel lo zia a lang. Cucaah ASEAN biachahmi le a dang cawlcanghnak zong kan cohlang kho lo!\nKalaymyo Strike hruaitu pakhat: Nitlak lei ram EU siseh, US nih siseh an halmi mipi thimmi cozah sinah nawlngeihnak pek than ding timi zong aa tel lo. Biachahnak an tuahmi cu a lengpavuan lawng a si caah mipi caah zeihmanh a biapi lo. ASEAN zulhphung pakhat a simi ram pakhat i a ramchung kongah i thlak lo ding timi kha an i tlaih peng i a phung men in meeting an tuahmi le biachahnak an tuahmi a si tiah ka hmuh. Aho an kai poah ah timi ruahnak an ngei. Cun ASEAN ahhin democracy ram taktak an tlawm caah an biachahmi cungah mipi nih zeihuaha an rel lem lo. Mipi nih cun an tlaihmi hruaitu hna chuah than hrimhrim kha kan duhmi a si!\nMin Aung Hlaing nih Indonesia in a kir lecangka in a chimmi cu “Kan ram a daih hnu lawngah ASEAN thlahmi palai kan cohlan lai” ti a si. Ram cu zeitikah a daih lai? Meeting lioah an chimmi poah “kan tuah ko lai” tiah a leh hna. Myanmar a kir lecangka in a biachim aa dang hoi.\nCu pinah meeting lioah zapi tein hnatlaknak ngeihmi “An tlaihmi ramkhel thongtla hna chuah hrimhrim ding” timi cu mipi theih in biachahnak an thanh taktak tikah a um ti lo. A karlak ah an rak hlonh, an remh. Zeiruangah dah meeting lio hnatlaknak cu a lengah an remh/an hlonh?\nChina ramleng vuanci Wang Yi nih Myanmar buainak kong i ASEAN cawlcanghnak ah ramdang i thlak tuk hlah u tiah a rak chim bal.Cucaah ASEAN nih cun Myanmar mipi hna duhning in rian a tuan bal lai lo. China duhning le ruahnak pekning in rian an tuan lai. Cuticun ASEAN kan i bochan ahcun ralhrang khongton uknak a chan a sau lai.I lungrual usih, i funtom usih, ramleng i bochan loin kanmah thazaang tein kan duhmi lak khawh i zuam usih.


COVID-19 hi Pathian he lawng kan Tei Khawh Lai - Khuaruah Har News\nVawlei cung ram ngan ngan hna nih awlawk an i chonh pi. Hriamnaam tha tha ser kho tu le scientist thiam thiam hna zong nih an fimnak an hmang kho lo. Uktu bawi ngan ngan hna zong an lungre a theih hna. Mirum pi pi zong an an rumnak an i bochan ngam hlei lo. Mui dawh dawh ti mi minthang hna zong an i nuam kho lo. Cathiam le mi laar laar hna zong kan mah santlai lo te lungretheih tluk in an lungre thei dih.\nRum, fim, tthawn, dawh, thiam, bawi le mi sawhsawh kan i khat dih lio caan asi. Kut ttawl le thil cawk tung le inchung erh men nih a kan khamh lai lo. Kan tuah kho peng fawn lai lo. Pathian nih hin zei ti ko khin dah a ruah hnga ti awk in a um. Pathian cu dawtnak in khuakhangtu asi ti cu kan pom dih nain Pathian duhnak taktak hi a um ko lai ti cu a fiang. Theih timh len zongah Pathian riantuan ning hi theih thlu awk a tha lo mi tampi a um tawn.\nA taya (just) lo ti awk dingin a um caan hi kan Pathian hi a um tawn.. nain kanmah mit in zoh lo in Amah lei si nak mit in cuanh ahcun kan Pathian hi a ho nih palhphawt awk a tha lo. Pathian khuakhannak ah kan i thlaak kho lo. Hi ti hin na ti loh, cu tin na ti loh tiin fim kan chim kho lo. Vawlei cung hmun tam pi ah Biakinn tampi man loin zuar le hrawh a si. Biakinn lawng kherkhuar in chiah sawh mi a tam tuk cang. Zumtu tampi biakinn panh kan zuam lo.\nBiakinn nak in hmun nuam sawh sawh ah minung kan i bu deuh. Sunday chun te hmanh ah Amah thangthatnak pe loin mahduh nak a tuah mi kan tam tuk. Biakinn phan ko mi zong Pathian ngai ngai thangthat lem lo in zohdawh men ah biakinn panh sawh mi kan tam tuk. Thilpuan langhsarh duh le fimnak, thiamnak ,cawnnak langhter men le mah pom ning in a kal pi sawh mi kan tam tuk.\nKhamhnak thawngtha au pi cu biapi chia loin vawlei kong men sawh sawh ah caan a pe mi cawnpiaktu kan tam tuk. Laarnak le mah pumpak thangthat kawl men nak ah Pathian Inn kan thurhhnomh caan a tlawm ti lo. Pawcawmnak pakhat bantuk men men ah a ruat mi le mah miaknak sawh sawh men ah rian ai khinh ve sawh mi kan tam tuk. Khrih rian ah lungawi diriam loin position ah a buai khim mi upa pi pi kan tam tuk.\nSertu Pathian ttihzahnak a um ti lo. A min lawng in zumtu kan tam tuk. Kan kaa lawngin bawipa,bawipa kan ti. Kan nunnak taktak ah kan bawi ter lo. Christmas, kumthar, thawhthan le ni sunglawi lawngah Pathian a bia sawh mi kan tam tuk. Crusade le Camping caan le puai ngan ngeih caan le khualngan ngeih caan ah a turcawl sawh mi kan tam tuk. Style thoh sawhnak men le mah duh zawng Music aw tlin ruang men ah aa hlip hlau mi zumtu deu kan tam tuk.\nJesuh cu a ka khamhtu asi ti zong ruat loin zumtu hna soiselnak men men in caan a hmang mi, mah pum diriamhnak le vawlei nuamhnak paar a tlaan sawh men mi kan tam tuk cang. Khrih zumtu hna thah nawn le rialdipnak cu vawlei cung ram ngan ngan hna ah hmuh cawk loin a tam tuk cang. Zumtu hna hrem khawh cu tthawn le thil ti khawh ah ruah a si. Rawl thaw nih a thawt hna bantuk in a thawt hna.\nA cunglei kan chim bang, Bawipa hmai ah hin puanchia tlek bang pomhlawm awk tlak lo lawngte kan si. Pathian mithmai a kawl tak mi cu kan tlawm tuk cang. A ram le A pennak nak in kan mah duh mi cu a pakhatnak ah kan chiah. Pathian hmai ah ningzak ngai ngai mi zumtu/ sermi minung kan tam tuk cang. Cucaah a tu caan hi Pathian sinah bawmh hal caan a si lo, ngaihthiam hal caan tu asi deuh. Bawipa kan sualnak le tlin lo nak palhnak cio cungin kan ngai thiam ko tiah faak piin kan chim caan asi.\nThawngtha tak tak a si mi tu cu Pathian nih a fale kan i chir mi le a sinah lungthin tak tein ngaihthiam kan hal mi cu fawi zaang tein a kan leh zungzal. Nu nih a fa dawt a philh kho hnga maw, minung nih cun a philh caan um men ko lai, Kei nih cun kan philh hna lai lo a ti. A kan philh lo tu le a kan ruat zungzal tu a nung mi Pathian kan ngei.\nTlang hna khi ka hei cuan hna i bawmhnak khua zei in dah ka hmuh lai ka ti; bawmhnak ka hmuh ding mi cu Bawipa sinin a ra lai, van le vawlei sertu Bawi sinin. Ca rel tu vialte, Bawipa nih in huppheng in thluahchuah in pe ko hna seh! Bawipa nih sunparnak hmu ko seh! kai lawm. BY: Thawng Za Lin\nThlacamnak In Bawm Cio Hna Sih: Kyaw Kyaw Ruak Kawl Ram Leiah Tlunpi A Si Lai?\nNizan I Nu Pakhat Lungpang Tla Mi Cu An Hmuh Cang I Ebenezar Hospital ICU Ah Chiah Colh A Si


UDP (Hnin-Si) Party Chairman U Kyaw Myint Ngeihmi Kyat 23 Billion Le Dollar Tampi An Tlaih – THE CHINLAND POST\nUDP (Hnin-Si) Party Chairman U Kyaw Myint Ngeihmi Kyat 23 Billion Le Dollar Tampi An Tlaih\nHnin-Si party UDP Chairman U Kyaw Myint\nU Kyaw Myint cu Myanmar Kyone Yeom company dirhtu a si i 1997 December thla ah a company cu min thurhnom (blaclist) cazin ah chiah a rak tong i tangka lei buainak a chuah hnu ah thong kum 9 thlak ding in bia an rak khiahpiak nain thonginn in a rak zaam.\n“Hninsi (UDP) Chairman U Kyaw Myint cu nizan September 29 zan ah Yangon aumnak Panhliang Innya ah Palik nih Upadi Pohmah 224 in tlaih in tazacui a si cang. U Kyaw Myint hi a bik in thongtli hmuh in tazacuai a si. Cun Myanmar ram zeitin in a rak lut than ti le hnu lei can zeibantuk minung dah a si ti kha kan dohhlah lio a si” tiah Yangon ramthen Palik bawi nih September 30, zing ah Myanmar Now news ah a chim.\nAn tlaihnak kong he pehtlai in UDP party hruaitu cheukhat cu Irrawaddy nih kan pehtlaih hna nain phone an tlaih duh lo. Ralkap lei zong nih U Kyaw Myint an tlaihnak kong tiah an fehter i a dikthliar cu palek phu hal ding in Irrawaddy ah an kan leh.\nSualnak lei kongkau upadi pohmah 224 cu, “Mi zeipaoh mah sualphawt sualnak caah siseh, sualnak a ngei tiah sualphawtmi caah, upadi he aa tlak in tlaihmi kha hramhram in al asiloah cu sualnak caah upadi he aa tlak in tlaih tik i zaam asilole zaam ding in thazaang a chuah ahcun cu nu, cupa cu kumhnih tiang thongthlaknak in siseh, tangka liamternak in siseh, a phunhnih ning in dantat” khawh a si.\n“Nizan zan ah Palik nih an tlaih. Thongtli balmi a si caah palik nih an tlaih. Adang kong cu hlathlai lio a si. Palik tuanvo ning in an tuan lio ko” tiah U Zaw Htay nih a chim.\nUpadi Pohmah 224 ah cun upadi bantuk in tlaih a si mi a tli a si lo le tli dingin aa zuammi mi cu thong kum 2 tiang thlakkhawh, Tang ka cuailiam ter he tiah phun hnih in damthat khawhnak upadi ah a um.\nThongtli U Kyaw Myint cu Rampi cozah nih zeibatuk hnatlalnak he an rak cohlan I, Tuluk ram passport atlaihnak le Canada ram dornak ngei in umkal kho tu a si tiah ceihphai a ton I Party caah tangka tampi a hmangkho tu, Party chungtel hna cu amah Company chung tangka in bawmhnak a pek hna mi cu upadi he aa ralkahmi a si le si lo kong ah President zung nih dothlat a si le si lo mahvialte cu Rampi President zung chimnak nawlngei sin ah Myanmar now nih bia halnak a ngei.\nHninsi(UDP) U Kyaw Myint @ Micheal Kyaw Myint Hoa Hu hi “Wah” ralkap he aa pehtlaimi a si tiah zumhmi Myanmar KyunYou Company lutlai a rak si bal i 1998 kum ah Myanmar Company Art upadi a rak buar mi le Tangka kong buainak ah Tonginn kum (9) an rak thlak balmi a si tiah kha hlan chan ramkip thawngzamh ca ah an rak langhter bal mi a si.\nMyanmar now nih a dohhlat ciami thongthla cazin ah U Kyaw Myit hi a mah ngeimi Company min chia cazin ah a rak tel balmi Senior General Than Shwe telh in ralkap hruaitu hna sin ah hnatlakpi lonak ca an rak pek hnu ah tlaih a rak ton mi a si.\n1998 kum January 1 ni ah U Kyaw Myint cu Pohmah 2 in tong kum 9 an rak thlak. Kum khat hnu 1999 kum January 19 ni ah Mandalay Siizung pi ah thongtla min in siithlop ding a ra I palik Lu Maw timi pa he an tli I an luat mi a si.\nU Kyaw Myint cu Mandalay Oophuthong in a luat hnu ah USA ram le Canada ram hna refugee in aa rak dor. United Democratic Party (UDP) cu Canada ram ah 2007 kum ah a rak dirh i 2010 thimkum hlan ah ramchung ramkhel party ah tel ve ding in Rampi Commissioner sin ah nawl an rak hal bal hna.\nU Kyaw Myint hi 2013 kum ah Myanmar ram a rak lut hnu ah Party President a tuan peng rih .A party UDP cu 2010 in 2015 kum thimnak ah an rak I zuam natein teinak a hmu lo.\nUDP party cu nihin September 21 ni ah Party Chairman a konglam vialte chimnak ah “1989 kum ah Myanmar ram pumpi daihnak caah a rak tang ngaimi daihnak hruaitu pa a si tiah an chim na tein daihnak lam sernak ah U Kyaw Myint a rak I tel bal ti cu suallam ngei lo” tiah Ralkap chung Dohhlat (MI) bawi hlum nih Myanmar now sin ah a chim.\nRampi daihnak ah k arak I tel balnak ruang cu Myanmar ram ramkhel hi lutnak a si bantuk in thimnak phunglam kong zong September 26 ni ah Mipi sin biachimnak Television zong ah UDP Chairman U Kyaw Myint nih a chim.\nCuhlei ah Ramkhel pohmah in thongtlak a rak ton balnak kong zong TV biachimnak ah a telh chih.\n1990 thimnak lio can ah teinak a co tu National Democracy Party Center ah uknak an pek a hau tiah Ralkap bawi sin ah ruahnak a pek hna ruang ah a dihlak mi in thongthlak ka ton hi a si tiah U Kyaw Myint nih mah chan lio thawngzamhnak ah ca a rak tial bal mi a si.\nTukum thimnak ah party tangka hman ding he pehtlai in U Kyaw Myint i company pakhat a simi Myanmar Kyaw company in tangka dih hram chuahpiak le party lemsoinak caah tangka hmanmi kong ah biahalnak tampi zong a chuak. Cu biahalmi cung ah Myanmar Kyaw company he pehtlai in hngalh duh ahcun tuanvo ngeitu ngunkhuai zung ah hlat khawh a si ko tiah U Kyaw Myint nih party i social media ah a chim.\nMyanmar ramkhel lei minthang Dr. Yanmyothien nih cun apahnihnak party liam Hnin-si party ruang in NLD me tampi a cheu ter kho lai tiah a chim.\nThimnak ah MP Candidate a pahnihnak a tam bik mi party, rampumpi ah party zung tampi an on khawh caah party thazang in thimnak ah teinak kan hmuh lo zong ah Myanmar ramkhel kong ah thiltuahkhawhnak lam pakhatkhat kan dirh khawh mi a si ko tiah U Ye Thun nih a chim.\n“Tangka chuahpiak tu an um le um lo ka hngal lo .Sihmanhseh law fialmi an um ko ah cun a mah( U Kyaw Myint) thil ti kho nak a langhter nak a si ko” tiah U Ye Thun nih a chim.\nPrevious Kawlram Palik Covid-19 Hrik Ngei 265 An Si\nNext Yangon Pengkulh Phungki Hna Sin Ah Covid-19 Hrik Tamlak An Hmuh


2020 Chinram Hruaitu Hna Ithimnak Nih Miphun Vaivuanhnak Hram Maw A Vorh Chin Lai — Chin Miphun Tlangau\nVaivuanh hrampi maw, funtom ithawknak thlaici dah.2020 Chinram hruaitu hna ithimnak nih miphun vaivuanhnak hram maw a vorh chin lai?Siloah miphun ifuntomnak aa thawknak thlaici dah a kheuhter thai laiMah hihi nan ruat cio ttheo lai.Miphun zawn taktak nakin mah zawn lawng ruat, mah chungkhar ca lawng hmu kho, mah khua ca lawng tuak pawl miphun aiawh in an laar chung cu.Kawl thlatang ah idor, pek dingmi icuh, ai cuh kho paoh laar, miphun dang hmai kutdok thiam cem paoh Khamhtu le Messiah phun in zumh, cu bantuk mito dirhmun cun kan pet kho rih men lai lo.Kan veipi hmanh i mito lungput a ngeih ahkhin cun, kannih pawl hna hi cu….mah le duh ning paoh i cawngthai mei ding khi si ko.\nRelchap: Chin Ralbawizik pa le Ramkhel/Raltuknak Thluak Hmanthiam Strategist Nungak Nute kong.Hi tuanbia TV series a zoh cangmi zong nan um ṭheo lai.Tulukram Chin pennak a von lianhngan ka Yan miphun pawl he an rak ituknak kong in aa thawk.Chin Siangpahrang nih a nau chuakkhat tluk in a dawt i rocotu dingah aa ruahmi a ralbawi Chu Bei Jie cu raltuknak ah minthang taktak a si. Hohmanh nih an tei bal lo.Voi khat cu, Chu Bei Jie le a ralkap sing khat (100,000) nih Pu tiva kam ummi Yan miphun pawl penmi Puban khuapi an kulh. Puban khuapi chungah cun Yan ralkap 8,000 lawng an um.Yan ralkap pawl cu Yan siangpahrang hlun fapa nih a hruai hna. “Bawmchantu ralkap nih an hung kan chanh manh lo cun, kan ciam dih cikcek ko lai” tiah lungsivaang in an um.\nCulio Yan siangpahrang nih bawmchantu ralkap kan kuat chap hna lai tiah a u pa fapa Prince of Jing An cu a rak hlen ziar.Chin pawl an lianhngan lio chan a si. Tuluk ram siangpahrang hme deuh tete cu Chin siangpahrang sinah kun in, anmah miphun chung tu ah cun, mah tein pennak a duhtu pawl cu an rak leirawi tawn hna.Cuti cun, Chin siangpahrang te phu nih an pennak a duh lotu paoh tapung ah an chiah hna.Bawmchantu ralkap an phan ti lo. Nain, rangleng pakhat telawng a va phan. Jing An bawi te sin-um Bai Ping Ting timi nungak nute a si.Bai Ping Ting i a pa cu arfi le thlapa, nikhua, le khuacaan umtuning zohthiam a rak si. A pa nih a rohtakmi theihngalhnak nih minute cu fiimnak a rak pek.\nBai Ping Ting nih tingtang a tum. Jing An bawifapa nih Chu Bei Jie cu pumpak iṭhuat dingin a va zuamcawh.Tingtang aw ning zulh in Jing An bawifapa cu a cawlcang ding a si. Minu tingtang tummi nih a kirter cun, tapung ralbawi pa cu khua haukulh chungah a rannak in kir ṭhan dingin bia a tiam cia.Chin ralbawizik minthang Chu Bei Jie le Jing An bawifapa cu tiva hlei cungah an ṭhua. Chaklei van ah minmei an chah chin lengmang. Khua a hun tur i ruah a sur pah thluahmah cang.Caan sau deuh an iṭhuat ahcun, Jing An bawifapa nih celh dawh si ti lo. Aa hnek chih ve.Ruah a von tuk cang ti bakin, tingtang aw nih kir cang dingin theihternak a tuah. Jing An bawifapa cu Puban khuapi haukulh lei ah a tli thluahmah.”Chu Bei Jie, kan khua na lak ngam ahcun, rak ka dawi, ka iphomh hna lai cu,” tiah a hei hro ta i a zaam diam.\nChin ralkap pawl nih, “Dawi uh, Puban khuapi cu la hlah usih,” tiah an ihrocer. Ruah a sur thluahmahmi zei ah an rel lo.Chin ralkap pawl cu Puban khuapi lei ah a tomtom in an ikhawt.Chaklei in tilian nih a tlunh ciammam hna i khuapi hauka an phanh hlanah ti nih a fenh thluahmah hna. Chu Bei Jie cu tilian in a luat fangfang te khi a si.Chu Bei Jie nih “tingtang tumtu hodah si?” ti hngalh a duh. Bai Ping Ting nih “Chu Bei Jie ka thah khawh ahcun, kan ram ah raltuknak a um ti lai. Ral ruangah an pasalle nih thih takmi nuhmei an karh lengluang ti lai lo,” ti in a ruah ve.Chu Bei Jie nih tingtang tumtu cu nute a rak si ti a hngalh tikah a khuaruah a har. Cun, a duh colh fawn. Hi nu lengin midang hohmanh ka ṭhi lai lo, tiah aa seh chih.Minu nihcun thah a zalh peng.”Intro hla hrim cu a ngaih kan huam peng” an timi Croton Mega Hit TV series a si.


BREAKING NEWS: Donald Trump Fapa Zong Mibu Hrial Rih Ding In An Ti Ve Cang – Chuncha News\nMipi lak chuah tikah hmaihuh tuah a duh lo i mibu a hrial lomi Republican chungtel rian pipa tlaimi tam ngai Covid19 an i chonh hna. Cu lakah Donald Trump fapa zong aa tel. Donald Trump jr., tu zarh thawkka ah khan Coronavirus Positive a si caah atu hi amah dang tein a um (quarantine) tiah Bloomberg journalist Jennifer Jacobs nih Twitter ah a ttial. Mah cucu Trump te chungkhar he aa naihniammi pathum sin in a theihmi a si. Jacobs hi October ah khan Trump ruahnak petu nu Hooe Hicks Positive a simi a rak phuang hmasatu kha a si.\nWhite House Ah Trump Nih A Sawmmi Hna Michigan’s Top Republican Police 2 Hna Thawngthanh


Isaiah 30 (Isaiah 30)\nIzipt He Biakamnak Tuah Hlah U\n1 Bawipa nih aa thawh i, “Keimah kha an ka doh caah Judah ram a uktu hna cu an lo cang. Ka khuakhanmi a si lomi kha an zulh i ka duh lo nain hnatlak ṭinak an tuah, sualnak pakhat cungah a dang pakhat an chap chin lengmang. 2Keimah hal hmasa loin Izipt ah an vung kal i bawmhnak an hal hna. Izipt nih kan huppheng seh ti an duh caah Izipt siangpahrang kha an i bochan. 3Asinain Izipt siangpahrang nih khan a bawm kho hna lai lo i Izipt nih, kan huhphenh hna lai, a timi cu rawhralnak in a dong lai. 4Judah mi cu, an lamkaltu kha Izipt mi hna khua Zoan le Hanes an phan cang nain, 5bochan awk a tlak lomi kha kan rak i bochan sual i a kan bawm kho ṭung lomi kha kan rak i hngatchan sual, ti in an i ngaihchih lai,” a ti.\n6Thlanglei thetse ram chung i a ummi saram hna kong ah Bawipa nih a chimmi bia cu hihi a si: “An lamkaltu hna cu, ṭih awk umnak ram, chiandeih le sivai ngeimi rul le zuan a thiammi rulpi an umnak ram tan khan an kal. Bawmhnak zeihmanh a pe kho ṭung hna lomi miphun phorh awkah khan an laa le an kalauk hna cu a man a fak ngaingaimi laksawng kha an phorhter hna. 7Izipt nih bawmhnak a pekmi hna cu santlailo a si. Cucaah Izipt cu ‘Ṭih awk tlak lo rulpi’ tiah min ka sak.\n8Hi miphun hi zeidah an lawh ti kha cauk pakhat chungah a ṭial in na ṭial lai i cu na ṭialmi cu an ca i a hmunmi tehte a si lai, tiah Pathian nih a ka ti. 9Annih cu a zungzal in Pathian kha an doh, a zungzal in lih an chim, a zungzal in Pathian cawnpiaknak kha an al. 10Profet pawl kha, dai tein um ko u, an ti hna. An thawh hna i, “Zeidah a ding ti kha kan chim hlah u, theih kan duhmi kha ta nan kan chimh ko. Kan i ruahning in va um ko u sih. 11Lam kan kian u law kan kalnak kha kan dawn hlah u. ‘Israel Pathian Thiang,’ nan ti lengmangmi theih hi kan duh lo,” tiah an ti hna.\n12Sihmanhsehlaw Israel Pathian Thiang nih a chimmi cu hihi a si: “Kan chimhmi hna kha zei ah nan rel lo i zaang-ennak le hlennak tu kha nan i bochan. 13Nan sual hrimhrim ko. Nannih cu a tung in a kuaimi vampang sangpi bantuk nan si; chikkhatte ah nan tlu te lai. 14Tlak um bantukin an in den cikcek hna lai, fak tuk in nan keh nan kuai lai caah meiṭil laknak caah a zami le tikhor ti suahnak ah a zami hmanh nan um lai lo,” a ti.\n15Bawipa Pathian, Israel Pathian Thiang nih cun a mi cu a thawh hna i, “Ra kir u law dai tein keimah kha ka bochan ko u. Cu ti nan um ahcun nan ṭhawng lai i him tein nan um lai,” a ti hna. Sihmanhsehlaw cu bantukin um cu nan duh lo. 16Tlik a mumi rang kan i cit hna lai i cuticun kan ral hna kut in kan luat lai tiah khua nan khan. Asi, nan hmaan ko, nan zam a herh taktak lai. Sihmanhsehlaw kan rang cu an ṭhawng ve ko, tiah nan ruat lai nain nanmah an dawitu hna rang cu an ṭhawng chinchin lai. 17Ral pakhat nan hmuh tikah, thong khat nan zam lai i nan dihlak in an zamtertu hna dingah hin ral panga lawnglawng a za ko lai. Nan ralkapbu chung khan ahohmanh an tang lai lo, tlang par i alan nan thlainak tung te lawng kha a tang lai. 18Asinain nan cungah a velngeihnak langhter duh ah Bawipa nih an hngah ko hna. Amah nih cun a dingmi thil kha a tuah zungzal caah nanmah zaangfah awk kha aa tim ko. Lunglawmhnak hi Bawipa i bochannak chungin a chuakmi a si.\nPathian Nih A Mi Thluachuah A Pek Hna Lai\n19Jerusalem khua i a ummi hna, nan ṭap ti lai lo. Bawipa cu zaangfah a thiammi a si i bawmhnak nan hal tikah nan auhnak cu an leh hna lai. 20 Bawipa nih harnak caan chungah an luhter hna lai, sihmanhsehlaw khi chungah khan nanmah cawnpiak awkah amah hrimhrim kha a rak um lai i nanmah nih amah kha kawl a herh ti lai lo. 21Lam in kehlei orhlei ah nan pial sual ahcun, “Lam cu hika leiah hin a si. Lam kha zul u,” tiah nan hnulei in a aw kha nan theih lai. 22Ngun nan hutmi nan siasal hna le sui nan hutmi nan siasal hna kha nan i lak hna lai i hmunhnawm hlonh in nan hlonh hna lai i, “In hmu ti hna hlah u sih,” nan ti hna lai. 23Thlaici nan tuh tikah Bawipa nih ruah a surter lai i a khohter hna lai i kumvui ṭha an pek hna lai. Cun nan saṭil nih ram hno tampi an hmuh lai. 24Nan lei a thuangtu cawtum hna le laa hna nih khan cawhlek le fungṭe in an thianhmi ram rawl ṭha bikbik kha an ei lai. 25Nan ral hna cu an ralhruang nan chuh hna i an mi nan thah hna ni ah tlang kip le fing kip in ti an luang lai. 26Thlapa cu ni tlukin a ceu lai i ni cu a let sarih in a ceu lai, ni sarih chung ceunak khi ni khat ah i fonh dih seh law cu bantuk cu a si lai. Bawipa nih a mi hna cu an hma a menpiak hna i a damter hna ni ah hi thil vialte hi a tlung lai.\nPathian Nih Assiria Dan A Tat Lai\n27 Bawipa lianhngannak le sunparnak cu lamhlatpi in hmuh khawh a si. Mei le meikhu in a thinhunnak kha a lang. Bia a chim i a bia cu mei bantukin a alh. 28Zeizong vialte a fenh dihtu ti lian bantukin thlitu kha a hmaiah a kalter. Miphun tampi kha a hrawh hna i a ṭha lomi an khuakhannak kha pakpalawng ah a canter. 29Sihmanhsehlaw nannih Pathian mi hna cu nan i lawm lai i a thiangmi puai zan i hla an sak bantukin hla nan sa lai. Bawipa, Israel Lungpi thangṭhat in biakinn ah thonglawi aw zulh in a kalmi hna bantukin nan i lawm lai.\n30Bawipa nih mi vialte kha a rumra a ummi a aw kha a theihter hna lai i a thinhunnak hmual kha a hngalhter hna lai. Meizik le ṭotho le rial le a tuk ngaingaimi ruah kha an um lai. 31Assiria mi cu Pathian aw an theih tik le a dantatnak hmual kha an hngalh tikah a ther in an ther lai. 32Pathian nih a tuk chih lengmang hna bantuk khan a mi hna zong nih cun an khuang le an dar kha an rak ṭhuanh chih lengmang ve hna lai. Pathian hrimhrim nih Assiria mi cu a doh hna lai. 33Assiria siangpahrang khanghnak dingah meiphu nganpi tihnak ding hmun kha hlan piin timh a si cang. Cu meiphu tihnak ding hmun cu thukpi le kau piin cawh a si i a chung khat in thing chiah a si. Cu meiphu duahnak dingah cun Bawipa nih a thaw ah meizik a chuah lai i cu nih cun a alhter lai.


A Fale Minung (4) Cu an pali Ning Tein ralkap nih Thih-daan An Pek Hna ,Pathian nih Dirpi Ko Hna Seh – Buanchukcho\nYangon Dagon Myothit i um mi Daw San San Aye cu a fa le 4 bak ralkap nih thit daan an pek hna caah an nu cu thinlung kekkuai taktak in a um ti theih a si.Cu ruangah thil dang zeihmanh a tuah kho lo i a tuan khawh lo caah ni fa tin te cu a fa le thonginn chung i um mi hna caah ei din siam lawng a rian ko ti si.Amah a cawmtu bik a simi hna a fa le 4 an um ti lo caah chun zaan in mitthli he lawng caan a hmang ti theih a si.\nMarch 29 2021 ah Yangon Myothit i um mi U Zaw Min cu ho ti theih lomi nih a thah i a ruak cu lam kam ah an hlawnh piak men hna. Cu kongah cun veng chung duty i ai telmi Daw San San Aye i fa le 4 cu ralkap nih bia tlawmte hal ding kan in ngei hna tiah an tleih hna. Ralkap pawl nih mi an kalpi ah cun inn i rak lawi timi cu a um ti lo i ralkap uknak duh loin lam an zawh caah pukmah 505 case tuah piakin thonginn chungah an khumh hna i si ko lai tiah a nu nih cun a ruahmi a si.A sinain a nu nih a ruah ning bantuk cu a si lo.\nA fa le 4 cu ralkap nih mithat case an rak orhter hna i May 24 ah khan ralkap court ah a fa le 4 cu thih daan an rak pek cang hna. Ralkap i thih daan pek hnuah ram uktu sinah nawlnak tuah khawh a si i nawlnak ca an pek hna mi ah cun an luat dingmi cu a fa le 4 le nu cem nih cun ruahchannak tam pi an ngei.A fa le 4 nih cun mithat tu ah cun kan i tel lo lawlaw sinain lam zawhnak tuah cun kan i tel ko ee tiah a nu cu an rak chimh. An nu Daw San San Aye nih cun ka fa pakhat min kawl in zinglei ah inn ah cun an ra i ka fa le 4 cu an tleih hna.\nKa fa le ah cun a tho rih lomi zong an rak um i bia kan in chimh mi hna nan zulh lo ah cun kan in kah colh hna lai tiah an rak hro colh hna. Bia hal ding tlawmte kan in ngei hna tiah an ti hna caah an thlah than ko hna la timi cu ka rak i ruahchan. Sinain ka rak ruahmi bantuk in cun a si ti lo. May 24 ah ka fa le 4 cu thih daan an rak pek cang hna. Ka lungrethei tuk i zeiruangah dah pukmah 505 cun thih daan pek phung cu a si tung lo tiah ka buai len i a hnuah mithat case 302 an rak orhter hna i thihdaan cu an rak pek hna.\nZeihmanh buai pi tu zong an rak ngei lo i zeikong hmanh theihter lem loin an mah duh bak cun thih daan cu an rak pek hna. Kan veng chung i thihnak a um lioah hin ka fa le 4 cu lam kamah an duty lio a si i cu ka hmunah cun an kal dih. An buainak hmunah cun an um lo hrimhrim timi cu a nu zong nih cun ka theih khawh tuk ve.\nKa fa le 4 nih cun mithat tu sinah cun kan i tel lo i an buai hnuah mi tampi nih an zoh caah cu hnu cun kan va zoh ve men mi a si i lam zawhnak tuah cun kan i tel ve ko.Lam zawhnak i ai telmi cu pukmah 505 lawng orhter an si i cu caah cun ka nu na ngeih rak chia hlahlaw lungrethei tukin rak um bak hlah. Kan rak chuak kho than hrimhrim ko lai tiah an rak ka ti. Ka fa le 4 nih hin hi bantuk hi an tong te lai timi cu ka ruat bal lo i ka fa le 4 nih thih daan timi an van ton hnu lawng hin thih daan timi zong hi ka theih.\nKa fa le 4 nih mi cu an thah lo hrimhrim caah nawlnak ca cu pek kan duh hna. Ka fa le hi kum no tete an si i hmailei ah a thangcho te dingmi an si tiah a ti. Ralkap nih nawlngeihnak an lak hnu thla 5 hnuah hin thi dingin hremnak an pek cangmi hna hi minung 64 an um cang i thi dingin hremnak an pek cangmi hna cu Yangon Insein thonginn ah a dang te in an chiah hna ti theih a si.


Breaking News: Georgia thimfung a thar bakin rel ṭhan a si lai Trump caah thawngpang ṭha tuk a si – Chin World News Evening\nBreaking News: Georgia thimfung a thar bakin rel ṭhan a si lai Trump caah thawngpang ṭha tuk a si\nNovember 11, 2020 Salai Van World News\nGeorgia Secretary Of state Brad Raffensperger nih Georgia ramṭhen thimfung cu rel ṭhan a si lai tiah thawngthanhnak a tuah. Thimfung cu seh (machine) hmanh in rel a si lo, kut bakin rel ṭhan a si lai tiah cacawn nithumni ah thawngthanhnak atuah.\nTrump caah cun thawngpang ṭha taktak a si ko cang hih. Ruahchannak zong ahung tam khun. Georgia ramṭhen thimfung (vote) cu a thar in rel ṭhan a si lai tiah Georgia Secretary Of State Brad Raffensperger nih cun a chim.\n“Georgia ramṭhen 97 ah Donald Trump cu Joe Biden ih thimfung 14,111 tluk hrawngin a tei i a tlawm deuh. Trump zong a team pawl nih thil dik an kawl cuahmah lio a si. Cun, thimfung dik (Legal vote) paoh paoh cu rel ṭhan dih a si lai,”tiah a chim.\nGeorgia Secretary Of State Brad Raffensperger nih,“Hmaizarh chungah result hi chuak kho seh law ti hi Trump lei nih cun an duh. Asinain, November 10 or 20 hlan ah cun kan lim kho lai lo. Cucaah November 20 hrawng ahcun result hi a chuak kho te ko lai,”tiah a chim.\nDonald Trump caah ruahchannak a um ṭhan ti khawh a si cang. Aruang cu George ramṭhen ahhin electoral Vote 16 fai bak a um. Cun, State cheukhat ah thimfung an langhter khawh rih lomi tete zong an um. Trump team lei zong biatak tein an cawlcang ve cang. Cucaah, George cu kut tein rel ṭhan siseh tiah an tinak hi a si. Chirhchan: CBS News|Dailymail\nUS Thimnak kong thawngpang dang rak rel chih;“Vote kongah dehhlennak a um lo,” tiin US pumpi ah ummi Election Official nih an chim. Tutan president thimnak ah dehhlennak a nehnang a um lo, tiah state tampi chung i party pahnih ning ai awhtu election officials pawl nih an chim.\n“Kan election hi Trump sinin an kan firpiak. Cucaah Biden teitu ah nan ti mi hi kan cohlang kho lo,” tiin amah President siseh, a cozah riantuantu hna siseh, congressional Republicans si hna seh, cun right wing mipi tampi nih kan hnung vialte cu an au.\nTutan election ah vote tam taktak a tla, cun pulrai zong a um ko nain, tluangtein hlawhtlinnak a um, tiin ram pumpi ah tuanvo ngeimi election officials pawl nih an chim.\n“Election kongah lihfangfak in thil tawn hi minung nih ai ti khawh sazia te a si. Khat le khat i congawihnak, bia diklo thanhnak hei ti bantuk zohdawhlo thil vialte hi tutan ah a tam in a tam tuk. Election ko nih hin cu bantuk zohdawhlo lungput le cawlcanghnak cu a chuahpi khun,” tiin Ohio’s State Secretary Republican Frank LaRose nih a chim.\n“ ‘Vote rel lo caan ah vote an rel, asiloah rel caan vial ah an rel lo,’ tiin duhlonak a langhtertu minung pakhat te hmanh ka thei hraw hna lo. Cucaah, dehhlennak pakhat hmanh a um lo,” tiin Minnesota’s State Secretary Democrat Steve Simon nih a chim.\n“Kansas ah hin cun vote dehhlennak kong thawngpang a leng lo. Thihphaihnak, ningcanglo thil a umnak, asiloah vote kongah thil buai a um, timi thawngpang kan thei lo. A tu dirhmun tiang phan kho dingin kan election tluangtein a kalmi kongah kan i lunghmuih ngaingai,” tiin Kansas’ State Secretary Republican Scott Schwab i a aiawhbiachimtunu nih a chim.\n“Vote dehhlennak kongah tehte, asiloah phungbuar in vote pekmi hna a um el maw,” tiin Monday le Tuesday ah khan The New York Times nih top election officials pawl an office phone in an chonh hna i an hal hna. US chungum state 50 lakah 45 nih direction in NY Times cu an leh colh hna. A tangmi state 4 ah cun an state secretary cio sinin, asiloah an officials pawl sinin thawngpang an laak i, nihin tiangah cun vote dehhlen a tonnak a um lo, ti a si.\nTexas i officials belte nih lehnak an tuah rih lo. “Thil buaibai tlawmte cu a um ko nain, kan election hnursuang kho thil cu a si lem lo,” tiin a Texas chung i a nganbik county a si mi Harris County ah a ummi top election officials nih an chim. “Vote dehhlennak thawngpang a pe kho mi paoh cu $ 1 million bak laksawng chuah nan si lai,” tiin Texas ah lawlawse governor a tuanmi Republican Dan Patick nih Tuesday ah thawng a thanh.\nElection kip ah a um tawnmi buainak tete cu a um ve ko. Bianabiaah, voihnih thlak in vote a thlami an um, cun sehthilri ai ningcanlo hna a um, kanaan (math) kongah an i palhmi hmetete hna an um ve ko. State 50 ah a ummi officials vialte nih vote kong hi anmah tein zohthannak an tuah – cucu election a phichuak namhnehnak dingah tuah tawnmi a si.\nThe Times nih thawngthanhnak a tuahmi nih hin Trump le state tampi ah a ummi a Republican mipi pawl nih kan ram voting system thlen dingin thazaang an chuahnak vialte a phozarpiak hna.\nDehhlennak a ummi hi a hrawm in bongh dingin nan kan tanpi duh ve lo, tiin anmah Party minung lila an i congoih cang hna. Biden nih Trump a lonhnak Georgia zongah senator dirhmun hmuh than khawhnak caantha ai ngeihmi Republican senators pahnih, Kelly Loeffler le David Perdue, nih Georgia’s state secretary Republican Brad Raffensperger a rian in i phuak dingin an au hnawh. “Hi state secretary nih hin tutan election ah piangraangtein lung i hmuhnak (transparency) le dingfeltein cawlcanghnak a kalpi kho lo,” tiin an mawhchiat.\nVote an tawlrelning ai ningcan lo, nan system a hman lo ruangah ka sung, tiin Trump nih a ti nak Pennsylvania i county 7 ah Monday in khan Trump a campaign nih tazacuainak an tuah. A ngaingai ti ah cun, Trump nih a teinak a dang a taangmi county zongah cun cu system thiam cu an hmanmi a si. Michigan zongah tazacuainak kan tuah rih lai, tiah Trump a campaign nih an chim.\nNevada le Pennsylvania ah thil dawhcah lo an tuah, tiin lih rumro cun Twitter ah Trump nih ca a tial. Georgia ah hin cun ka tei hrim awk a si. Wisconsin ah cun tlawmte caan an ngandeuh rih a hau lai, tiin a chim. Asinain, a ruang zeihmanh a langhter fawn lo.\n“Thatein zohfel an si ko caah, ningcanglo in vote pek, timi hi a har ngaingai ding thila si. Tutan election ah hin cun minung hi khat le khat i naih lo in, ralringtein kan tawlrel hna caah, vote kong i dehhlennak tuah hi a si kho lo mi thil bantuk a si,” tiin Rhode Island’s state secretary Democrat Nellie Gorbea nih a chim.\n2016 lio te in khan Trump nih vote dehlennak kong ai riitpi cang i, pupolar vote in 3 million tluk a sunghmi kongah vote dehhlennak an tuah, tiin sual a rak kawl bal hna. Thimnak an tuah hnu ah, vote dehhlennak ralventu Commission phu pakhat a dirh colh. A thlite in ngiatthlainak an i tuah sek ko nain pakhat hmanh an hmu lo.\nTutan i Trump campaign nih election system an dohmi hi cu US election kipah a um pah tawnmi a hmetete palhnak kha lianpi in langhter an i timh caah a si. Bianabiaah, Ohio ah cun, kan state pumpi i election tuah a si tikah thil ai ningcanglo mi zapeikuarkhat hrawng tal hi cu a um hmang a si. Asinain, ciammaamtein dehlennak tuah hi cu a um bal hraw lo, tiah LaRose nih a chim.\n“A liamcia caan ah khan, Citizen a si rih lo nain vote a thlami an um, tiin khuachung sihni le attorney general sinah thawng ka thanh bal. Cu hna zong cu minung 20 hrawng lawng an si. A za an tling bal lo. Hi dehhlennak hi cu a zualhma ko cang, tiin hmuhmi a um bal lo. Vote kongah thil buai a si mi paoh cu biataktein kan zuanhnawh zungzal,” tiin a chim.\nMinnesota ah a ummi Duluth khua pawng khuate pakhat ah relciami vote voihnih in an rel sual caah, a thar in rel than dingin state secretary Simon nih nawl a pek hna.\nGeorgia ko ah hin vote relnak kongah an buai khun. Transparency a um lo, tiin Trump campaign le Republican senator 2 nih duhlonak an langhter. Asinain, state secretary Republican Raffensperger nih cun ‘nihchuak in” tiin a tipiak salam hna.\n“Suimilam pakhat dan in kan relmi a zat a phichuak a siningtein kan thanh ko. Nan relmi vote paoh hi vote relnak khaan chungah a ummi members vialte pakhat hmanh bau lo in nan zohter hna lai, tiin nifatinte, asiloah nikhat ah voihnih tiin Press pawl bia kan ronh hna. Cucaah cu, tutan tazacuainak hi cu nihchuak a si,” tiin a chim.\nAi palhmi tete cu a um ve men ko lai. Asinain, election a phichuak a hleng kho cu an si theng ti lai lo, tiin a chim. Dehhlennak asiloah ningcanglo in thil ti nak hmuh a si lo ruangah le, cun thatein thimnak tuah a si cang ko, tiin Republican election officials lila nih an chim mi nih Trump i tazacuainak a kalpimi hi santlai lo bantuk an siter cang.\nDetroit, Michigan, vote rel lio cuantu dingah rian an fialmi pawl vote relnak hmun ah luh an senh hna lo, tiin Trump campaign nih tazacuainak an tuah. Asinain, khuachung election officials pawl nih an chim ve ningah, kaphnih campaign minung pawl a chungah kan luhter veve ko hna, ti a si.\nKan hnung zarh ah khan, vote rel lio zohfetu hna kong chirhchan in vote rel mak dingin Trump campaign nih nawlnak an tuah ko nain, ‘nan bia a fiang lo. Biachokvai men a si’ tiin biaceihbawi nih an bia a hnonpiak hna. Trump le a Republican hawile pawl an hlawhtlinnak state pawl vial ah cun vote kong i dehhlennak thawngpang hi a thang lo. Trump a minung pawl hmurka hrim ah a leng lo. Source: Chelsea Bawi (Global Rawn Chin Media)\nBiden nih President Trump a tining cu a fak taktak a ningzak lo taktak si a ti bak ko\nBreaking News: Trump Mee A Tlaumi Hmuh Si Cang. A Tam Taktak


Joe Biden Sihni Thawng in Arpi Ttapna Sahngar Niina,US mipi Athanghphawk Dih Hna.Thil Mak A Tting – Thechinlungnews\nJoe Biden Sihni Thawng in Arpi Ttapna Sahngar Niina,US mipi Athanghphawk Dih Hna.Thil Mak A Tting\nThawngpang a mak chin lengmang ko, Nevada lei ah Trump legal Battle pawl nih heh tiah rian an tuan lio a si, thawngpang theih a nuam chin lengmang cang ko. Zumh khawh lo mi thawngpang tiang a vun chuak lengmang cang\nTrump Legal Pawl nih an langhter mi kong he pehtlaihin, Democrat Party electors for Joe Biden, Attorney Kevin Hamilton, Nevada court Carson City, “Election lio ah an rak thih cang zong ah, an thih hlan ah vote mail in kuat mi hna cu legal pawl nih thleidannak a um lo tiah a leh.\nHamilton nih cun Trump”s lawyers pawl nih a thi cang mi vote invalid ti prove nak an ngei lo I, an witness, former Republican National vote a si thiamthiam ko tiin a chim. Mah bantuk in a chim ruangah mi tampi nih soisel le thangchiat a si.\nRepublican attorney Jessie Binnall nih, a thi cang mi, minung 1,500 leng nih vote an thlak tiah a chim nak cu Joe Biden Attorney nih, Election hlan, an thih hlan ah mail in ballot in an kuat ah cun legal vote bantuk a si, thleidannak a um lo tiah a leh Committee data officer Jesse Kamzol nih specific evidence zeihman a submit lo, tiin a chim chap\nNevada court nih Trump campaign’s voter fraud & irregularities a um tiah lawsuit an ap mi hi tuzan ah hin thawngthar theih khawh zumh a si.\nBe the first to comment on "Joe Biden Sihni Thawng in Arpi Ttapna Sahngar Niina,US mipi Athanghphawk Dih Hna.Thil Mak A Tting"


Hollywood Actress nak in vuleipi nih an uar deuh mi muidawh minthang – Chin 11 News\nHollywood Actress nak in vuleipi nih an uar deuh mi muidawh minthang\nPriyanka Chopra a mah hi ft5 le lehmah 10 a sang a mui adawh lawng si loin a zei le zongin a tlinh i, 2000 lio zongah khan Mss world ah winner a co tu a si. kum 13 a si ah American ah siangin akai i, USA ah hin hmun tampi ah siangin a kai.\nAmah hi hlasak le laam hi a huam ngai mi a si i, siangin a kai lio ah cun model le Actress pawl hi a tim lem lo. Engineer si a rak duh i, India i a hungkir hnu in India miss ah a zuam i pahnih nak a hmuh, hi kum lila ah miss world a hmuh chih.\nFilm a voihnih nak a cang hi The Hero: Love Story of spy timi film a cang i mipi nih an duh kho tuk. Culawng si loin kum 2013 hlasak minthang pitbull he hla an van i chuah i kha hnu cun vulei pi huap in milar, minthang pakhat ah a hung cang.\nAs one of Asia’s Sexiest Women,2006 UK magazine pakhat nih Asia nu vialte ah sexy cem ah an thim, a vorh lei ban ah hin, ”Daddy’s little girl,” tiah tatto a suai, 2018 December ah khan hlaphuah thiam Actor Nicholas Jerry Jonas he an i um i New York ah khua an sa.


Pastor Cung Biak Hum An Thah Hlei Ah A Kutdong An Tan I A Ring An Fir Cu Lih Asi Tiah Uico Ralhrang Nih Thawng An Chuah – Lai Celeb News\nSeptember 22, 2021 Tina\nPastor Cung Biak Hum Thih Kong ah Sualpalhnak Ngei Lo Phun in SAC nih Thawng an Chuah\nThantlang TCBC pastor Cung Bawi Hum meithal in kah a tongmi kong nih vawleipi a cul hnu ah SAC nih sualpalhnak ngei lo bang in September 22 chuak SAC thawngzamhnak (The Global New Light of Myanmar) ah an langhter. “PDF 100 hrawng nih runvennak a tuahmi ralkap pawl cu Thantlang khuachung ah an kah hna caah i kahnak a chuak. Meikanghnak hmun lei ah a kalmi Pastor Cung Bawi Hum cu meithal kuan nih a khen i a thi. Hi kong ah hlathlainak kan tuah lio a si,” tiah thawngthanhnak ah an langhter.\n“Pastor Cung Biak Hum kutdong an tan i a Ring an fir tiah Khit Thit Media nih lih a ttial,” tiah SAC nih thian an i cheh chap. September 18 Thantlang khua thilcang kong he pehtlai in UN nih Myanmar nuhrin covo kong ah Special Palai ah a hmanmi Tom Andrew nih, “Thantlang innkangh le pastor pakhat ruru hranghrang in thah a tonmi nih a langhtermi cu rialdip uktu ralkap kut tang khuasak hi nun buin Hellram tlak he aa khat ti hi a si,” tiah Twitter ah a ttial. Tu zaan UN tonpumhnak ah Tom Andrew nih Myanmar ram kong chimrelnak a ngei lai i Thantlang thilcang kong hi a chim chih te lai tiah zumh a si. TFT\nadang- September 19 lio ah CDF-Mindat nih SAC ralkap 2 an thah hna i hliamh mi an tam, Hakha le Thantlang nih an tuar mi tuarpi can ah kan kah mi hna a si, tiah cathanh an chuah. Hihi Mindat khuachung ah umhmun khuar mi SAC ralkap kha CDF-Mindat nih an kah mi hna a si. Hakha le Thantlang nih puicimh an ton mi tuarpi can ah lehrulh in kan kah mi hna a si, tiah an thanh.\nSeptember 18 lio ah SAC ralkap nih Thantlang ah pumpak inn 18 le Hotel dot 3 pakhat an khangh i Pastor Cung Biak Hum@Biakkolh zong an rak kah i mual a liam. Hi kong ah CDF-Mindat nih an ngaihchiatnak tuarpi can le lehrulh can ah tiin SAC ralkap an kah hna i minung 2 an thi, tamlak hliamh an si, tuah an thanh. thhakhatims\nadang- Tu zaan sml. 11:30 hrawng in Hakha khuachung in bomb puah thawng le meithal kah thawngpang pehtlai in a thang tthan. “Bomb voi 4 hrawng pehzul in a puak. Meithal kah thawngpang zong a thang len,” tiah Khuathar le Pyidawtha lei khuasa hna nih an chim. Atu ca kan ttial lio zong ah puah thawng pehzul in a thang i zaan dang kel bang in SAC ralhrang nih an puah thlorhmi a si kho, tiah khuami nih an zumh. Credit: The Chin Journal\nSAC phu nih Sagaing Ramthen le Magwe (Magway) Ramthen cbung July thla lio ah rammi cung an tuahsernak he pehtlai in NUG nih UN Nuhrin Covo Tawlreltu Phu sin ah report ca an tial, tiah theih a si. Hi report ca hi September 13 lio, Switzerland ram, Geneva khua ah tuah mi a voi 48nak UN Nuhrin Covo Tawlreltu Phu meeting ah NUG nih an tial mi ca a si.\n“Sagaing Ramthen le Magwe Ramthen chung ah SAC phu nih mizapi cung ah an tuahsernak he pehtlai in ca kan kuat hna i aralai mi September 22 ah Myanmar ram Nuhrin Covo kong he aa pehtlai mi meeting hlan ah Online in chimnak nawl kan ngei kho ve lai,” tiah NUG Human Rights Affairs Minister U Aung Myo Min nih a chim.\nHi kong ah a luancia July thla thok in SAC ralkap, palek le pyu-saw-htee hna nih Sagaing le Magwe Ramthen chung khuami thahnawn, innlo khanghpiak le thil firpiak, hrem tibantuk in an tuahsernak cu khuami hna sin in theih khawh a si, tiah Khit Thit Media nih a tial. Laknak;Thahakhatims\nHakha inn kaang suimilaam 2 a rauh hnu lawng ah Meithat motor le minung nih an phalh cuahmah\nZaan 8:45 PM hrawng in Pu Lal Lian Thang inn cu a kaang, innpa inn 4 hrawng a tlaih i an ciam, suimilaam 2 tluk a rauh hnu 11:00PM lawng ah Meithat motor le minung nih an phalh cuahmah tiah kan theih. “Puahkehnak lawngte a si caah kan kal ngam lo. Anmah SAC ralkap lei kan chimhchawnh hna hnu ah ka kal kho i atu hi kan phalh cuahmah. Inn kaang mi hi hiti zoh ahcun inn 2 a si. Nain inn aa naih tete a si ahcun in 3 or inn 4 cu a si ko lai. Pawngkam ah ahohmanh hal awk an um lo i fiang in kan thei kho rih lo. Meithat mitor 3 le minung 13 nih kan phalh cuahmah,” tiah Hakha Meithat Zunh tuanvo ngeitu pakhat nih The Hakha Times ah a cihm.\nHi kong ah Sangmi upa pahnih hna nih, “Zeiton hen kan ton. Meithat motor le minung an ra kho lehlam i aa ning deuh cang lai. Kan mit nih a hmuh ko. Kan hna nih a theih ko. Asinain innlengpar hmanh kan laam ngam in kan chuak kho fawn lo. Laimi kan nunphung ah innpa chakthlang i zuanhnawhnak lungput vialte kan thei in kan hngalh ko bu ah kan i zuanhnawh khawh lo a fah hi cu mu…,” tiin The Hakha Times ah an chim. Tuzaan Hakha inn kaang hi inn zeizat set a kaang ti a fian rih lo bantuk in thilri zeizat man dah a kaang ti zong atu ca kan tial tiang ah a fiang kho rih lo.Crd;Thehakhatimes\nrelchap, D-Day tiah thawngthanh hnu zarhkhat chungah rallokap phu lei in minung 190 leng an thi. D-Day tiah thawngthanh hnu zarhkhat chungah kahdohnak ruang le buaibainak ruangah rallokap phu lei in rallokap minung 192 an thi,hliamhma tuar mi minung 68 an um tiah NUG in Ministry of Defense nih cathanh an chuah. Kawlram chungah February ni 1 thok in rallokap phu hna nih hramhram nawlngeih nak an lak hi thla 7 leng a rau cang.\nA luancia September 7 ah rallokap phu hna nih hramhram nawlngeihnak an lak mi kong ah dohding in NUG cozah nih thanh nak a ngeih. PDF phu hna nih rallokap uknak dohding in le, mipi hna zong nih a herhlo ah khual tlawnlo ding in le pumpak cio humhimnak ding caah ralrin ding. Cun a herhmi sii-ai khon cia ding, tlangcung hriamtlai phu dihlak nih rallokap uknak doh ding le, rallokap uknak cu mipi thazaang nih doh cio ding in caan karlak president Doe Wa La Shila nih a chim. Cred;thechinpost\n← Wow ANuam Bak Ralhrang Sin Thawng Petu Dalaan Meithal In An Kah Liopi Si Ko Hih Video\nHakha le Thantlang Khuapi Chung Uico Ralhrang Tuahsernak Cungah Lungfah In CNO Tiang Nih Mah Tibak Hin Cathanh Achuah Cang →\nGOOD NEWS…Wow Kan Pasal CNA/CDF Nih Ralhrang Motor 7 Tluk An Hrawhpiak Cang Hna\nKhah Ralhrang Nih Kan Kap Bak Hlah Uh An Timi Cu Hriamnam Ngan Pipi Thawngin Akhat Cangko\nBreakingnews…. Hakha ah Ramkulh Lah-Wah-Kah Zung a kaang\nMinutes 30 CNA+CDF Le Ralhrang Kahdoh Nak Achuak Nain Kan Lai Ralkap An Him Dih\nWoww Goodnews…. Pyu-saw-htee pawl thalpak meithal zuun 25 he YDF-Htilin sin ah an i fon


Vawlei Tuanbia Ah Philh Khawh Ti Lo Dingmi 2020 Easther Sunday Caan Hmanning – Chin World News Evening\nApril 12, 2020 April 12, 2020 Salai Van Thawngpang\nCoronavirus ruang ah vawleicung ram tampi ah lockdown tuah a si. Cu caah Khrihfa nih kan sunhsak bikmi kan Bawipa Jesuh Khrih nih thihnak tei in a thawhthan camtuak cu mi tampi nih hmunkhat ah kan lawm kho hna lo. Cu caah Khrihfa mi tampi hna nih chanthar fiamthiamnak hmang in thawngttha i hrawm cio a si. Pastor cheukhat hna cu biakinn ah an mah lawng kal in cameras hmang in Khrihfabu sin ah thawngtha chimnak in caan an hmang hna. A cheu nih mah le umnak inn cio in Khrih thawhtthannak thawngttha cu an phuan i mipi nih online in rak zoh le ngaih cio a si.\nWith lockdown measures in place, many Christians watched services from their homes – including this family in Melbourne, Australia.\nSouth Korea khuapi Seoul biakinn pakhat ah cun Pastor te zong nih hmaikhuh (mask) i khuh in thangtthatnak caan an hmanpi hna. Herasti, Romania ah cun Orthodox pawl nih phung pakhat ah an i ngeihmi thlan ah kal in mei va vaannak hna in caan an hmang hna. Hmun cheukhat ah cun minung pahnih pathum te mawtaw in an i chok i zalam tlang in Khrih thawhtthannak thawngtha a phuangmi zong an um ve. A sinain Belarus Catholic church pakhat ah cun voidang kel bantuk te in Easther Sunday cu an lawm. Ref: BBC\nTuchun ah kan tonmi thil hi vawlei tuanbia ah a um bal rih lomi thil a si! Hi vawlei hi caan saupi a hmunh rih a si ah cun techin fapar hna nih phung bang an van phai len te lai. Cu bantuk lio caan ah a nungmi nang le kei nih zeitin dah tuanbia kan ttial ve ti hi a biapi taktakmi a si. Thihnak in nunnak ah a kan luhpitu Khrih thangtthatnak le a rian caah na caan zeizat dah na peek. Ni fa tin in Khrih he hawikomhnak kan ngei maw. Caan ttha kan ngeih rihmi chung ah hin zawtnak le thildang vialte kong nak in Khrih nih kan caah a kan tuahpiakmi kong tu hi chim in phung deuh kho hna u sih law a va tha hnga dah.


Kawlram ah um mi caah thawngtha; Cozah nih tangka tampi a phawt than lai\nNLD coah le ralkap cozah nih mah coronavirus hi election campaign nak caah an hmang maw ti cu thei a si lo, natein C-19 ruangah mi sifak le harnak a tawn mi pawl sin ah cozah nih a voihnihnak ding caah bawmhnak a phawt tthan hna lai. Mah bawmhnak aphawt ding mi hna hi chungkhar 5,400,000 an si lai\nTangka a phawt ding mi zat cu innchungkhar pakhat sin ah Kyats- 20000 a si lai tiah President office bia chimtu U Zaw Htay nih a chim\n“Economic committee thei ter ahau. Cozah sertu theipinak lak a her. Zar 1 maw zar 2 hnuah cun tlamtling tein phawt khawh a si cang ko lai tiah U Zaw Htay nih a chim\nTu tan tangka phawt an nih tim ning cu mobile phone hmangin phawt a si lai tiah thei a si. Wave money bantuk in tangka kuatnak app hmangin tangka hi phawt a si lai tiah thei a si. Credit: MM Times, 22.6.2020.\nBe the first to comment on "Kawlram ah um mi caah thawngtha; Cozah nih tangka tampi a phawt than lai"


SAC Nih Chin Ramkulh - News and Media\nApril 30, 2022 ah SAC Cozah tang i Ministry of Home Affairs nih Myanmar ram pumpi ah pengkomh 46 an chap tiah theih a si. Myanmar ram pumpi ah pengkomh 75 a um i atu i an chap mi pengkomh 45 he cun pengkomh 120 a si cang lai. SAC nih cun 2008 phunghrampi ning in ramkhel, uknak, chawkhelrian le zatlangnun a ṭhancho khawh chinchin nak ding ah pengkomh tam deuh kan chapnak a si, tiah an thanh.\nChin ramkulh zong ah pengkomh pahnih chap a si ve. Chin ramkulh pengkomh pali a um i cu hna cu Hakha Pengkomh, Falam Pengkomh, Matupi Pengkomh le Mindat Mindat Pengkomh hna an si. SAC nih an chap mi pengkomh thar pahnih cu Tidim Pengkomh le Paletwa Pengkomh an si.\nSAC nih cun ramkhel, chawkhel, uknak le zatlangnun a ṭhancho khawh nak ding ah pengkomh kan chap mi a si, tiah an thanh nain ramkhel thiamsang cheukhat nih cun 2023 ah thimnak an tuah ding mi ruahchan in pengkomh hi an chap mi a si, tiah an chim ve. SAC party a si mi USDP le ramkhel party cheukhat nih thimnak ah hman an duh mi\nProportional Representation (PR) thimning ah cun pengkomh a tam deuh poh ah party hme deuh mi hna caah ruahchannak a tam. Kum 2023 thimnak ah SAC, USDP le anmah lei ṭanhtu party hme hna nih teinak an hmuh khawh nak ding ah PR thimning hman an i timhmi le pengkomh tam deuh an chapmi a si, tiah ramkhel thiamsang cheukhat nih an chim.\nCNDP General Secretary hlun a si mi Salai Ceu Bik Thawng nih cun, “Chin miphun chung ah lungrualnak rawk sehlaw pengkomh a pek mi hna nih ka cung ah i lawm hna seh ti a duh caah a si,” tiah a chim ve.\nTutan khuapau dohthlennak zoh tik zong ah SAC nih pengkomh thar an pek mi Paletwah le Tidim hi peng dang tluk in an cawlcang lo tiah hmuh khawh a si. CDM tuah loin SAC tangah rian a ṭuan mi le sianginn a kaimi an tam biknak peng zong an si fawn, tiah theih a si! Crd – TCP\nSalai Lungthli Tum A Chimmi Hi A Dik Ngai


Hlasak Thiam Nungak Van Hlei Sui Nih Dawh Taktak In Hla A Van Sak Nak (+Video) – Onlinenungak\nChinmi chungin hlasak thiam muidawh kan i ngeih mi Nungak Van Hlei Sung nih dawh taktak mi mirang hla a van phomh nak hi ngeih khawh cio van i zuam hna usih. Muidawh si hlasak thiam si uar a um kho taktak.\nA tanglei ah a hlasak mi kan van thil chih ngeih cio khawh van i zuam hna usih thazaang pek khawh chin lengmang zong i zuam rih fawn hna sih.\nBreaking News : Union Day I Thong Inn In A Chuak Mi Hna Cu,Mithah Ding In Min Aung Hliang Nih A Fiar Cang Hna\nNa rel dih in na hawile share hna, a nunnak na khamh bantuk a si lai: Min Aung Hlaing nih nihin ah thongtla minung tam taktak a chuah hna. Cu chung ahcun misual, Lainawng le mithah case in thongtla hna zong an i tel.A hmanthlak kan rak tarlangh mi hi nihin ah thonginn in a chuak mi a si, Yangon, Bahan Myone ah Namte he mipi nih an tlaih manh mi asi. Tuzaan suimilam 10:30 hrawng ah khan Namte saupi aa ken i a vak, cu ahcun Mipi lei nih an tlaih manh hi asi.\nA mah nih a chim ning ahcun “Umnak inn ka ngeih lo caah ka vak tiah mipi a hlen chih hna, a si nain Namte saupi he a vah caah Ralkap nih mithah ding in an fial mi a si ko tiah mipi nih cun an zumh dih.Ralrin awk taktak a simi: Min Aung Hlaing nih Thongtla misual tampi chuah a timh hna, Sandah piahtu le mipi karlak ah buainak ser ding le mithah lainawnnak chuahpi ding in aa timh timi thawngpang hi February 4 ah khan Social media ah a laar ngai cang, Ralkap minung sin in biathli kan theih mi asi tiah an rak chim.\nA si nain Cozah sin ah register a tuah mi News pawl nih an rak tarlangh lo caah mipi tampi nih an sum lo. A si nain nihin ah thongtla tamtuk a chuah tik hna ah biathli an rak phuan mi kha hman dawh a si.Thongtla tampi chuah an sinak a ruang an purhdah mi: Min Aung Hlaing nih Thongtla misual lawng te chuah cu ka timhtuah mi mipi nih an theih colh lai ti a phan caah mitha tampi, ramkhel lei upa cheukhat zong a chuah chih hna ti hi mipi zumh ning a si.\nAa timh bik mi cu Thongtla misual pawl kha phaisa pek hna in mipi karlak ah buainak chuah ter, mithah lainawnnak chuah ter, Sandah a piahtu mipi pawl thisen luang lak in tuah hna, cu hnu ah rampi a him lo tiah vawleipi le UN hmai ah a sual thianhnak lam kawl a timh timi hi an zumh cio.Cun pahnihnak ah Mipi nih thongtla chuah an sinak a ruang an zumh mi cu: Thonginn tampi lawn ter, cun tutan ah a cawlcang mi, NLD upa, Ralkap nawlngeihnak a dohtu ramkhel upa, Sandah piahnak hruaitu upa pawl, Ralkap uknak duh lo ruang ah Cozah rian aa phuak mi pawl vialte hna hi tlaih hna i thongtlak dih a duh hna, cu caah thongtla tampi nihin ah a chuah hna hi asi tiah an zumh pah cio.\nHi kong hi Kawl ralkap biathli tiah an tarlangh mi chung in lak chin mi asi. Media pical nih an tial ngam lo ti asi. Cu caah Kawlram, Yangon le Mandalay ti bantuk ah a um mi, kan Laimi hawi thah nawnnak in an luat khawhnak hnga rak share ve cio uh. Zaan ah chuah vah lo ding, Sandah piahnak na tel zong ah na hnu hmai tha tein zoh, Min Aung Hlaing nih thonginn in a chuah mi hna tampi hriamhrei he an vak cuahmah. Na hawile pakhat na share hna ahcun nunnak pakhat na khamh bantuk a si.


China nih US a mualpho ter hoi cang\nadmin August 18, 2021 Leave a Comment on China nih US a mualpho ter hoi cang\nUS le China cu vawlei cung ah Economy le hriamnam lakah a thawngbik mi an si caah heh tiah ahodah a thawngdeuh tiin ni fatin an i zuam peng. China nih US president Joe Biden cu an nihsawh cang ko. Afghan ram ah US ralkap ummi hna cu US President Joe Biden nih withdrawal a tuah mi cu China a lawm tak tak.\nAfghan cozah a sungh, president cu ramdangah tangka tampi he a zam. Zumcia bantuk in China cu a lawm tak tak. Chinese Media pawl nih US cu heh tiah an nihsawh cang. China media nih a vun tial mi cu “Biden le Trump power an i pek mi nak in Taliban pawl nih Afghan an kut tangah an chia mi a rang deuh tiin US nihsawh pa in a tial.\nHu Xijin editor China stated produced Global Times nih a tial ning ahcun, Chinese citizen pawl nih Taliban nih afghan an lak mi cu capo bia chim buin nihsawh nak caah an hmang cang i, US cu zei ah an rel lo tiin. Weibo, Chinese Version of Twitter nih a tial ning ahcun “zeibantuk capo bia maw si ngha. Taliban pawl nih Afghan khualapi Kabul an lak mi cu US president power changed nakin a rang deuh tiin US cu nihsawh, zeirel loin an tial. Cre-Global Times\nLaitlang lei thawngpang tha.. 1.2021 July 1 ah ralhrang pawl nih Chin ramkulh,Falam peng chungah hriamngan in an kah i,CNDF le a tuanhawi PDF(Kalay) komh in,mah le mah runvennak ah kan kah hna i ralhrang lei in 4 an thi.\n2.July 21 in 29 tiang ni 8 chung Falam-Hakha lam pi ah ralhrang pawl nih hriamngan le hriamhme dangdang pawl in an kah i,CNDF le kan tuanhawi pengdang CDF pawl he i bawm in mah le mah runvennak ah kan kah hna i ralhrang 15 hrawng an thi,20 leng hliam an tuar.\n3.Kan Lairawn ah,July thla chung i Do-Nwe kahdohnak le August thla chung i Kalay peng thlanglei kahdohnak zongah kan tuanhawi PDF Kalay le CNDF i bawm in kan kah hna.\n4.August 1 in ni 15 chungah Falam peng chung i Falam-Hakha lampi ah Ralhrang pawl nih hriamngan le hriamhme dangdang in an kah i,CNDF le pengdang CDF pawl he i bawm in kan kah hna i,ralhrang 20 hrawng an thi tiah zumh a si i,10 leng hriam an tuar.Cu kahdohnak ah Drone pakhat kan thlak. Tu tan i kahnak ah CNDF le kan tuanhawi PDF Kalay le pengdang CDF lei in hliam mi kan um lo\nGood News- Y Kyaw Moe Tun kongah Thailand zong nih thawngthanhnak a vun tuah ve cang →\n← US mipi nih an uar ngai mi, Robert, Osama thattu a sum kho ti lo


KAWLRAM PALIK TUCHUN AN BIACHIM CU TUK SUM BAK ASI KO – The Chinlung Post\nKAWLRAM PALIK TUCHUN AN BIACHIM CU TUK SUM BAK ASI KO\nFebruary 8, 2021 admin World News 0\nTuchun Naypyidaw Police pawl biachim cu ttihnung ngai an si ko. Kawlralkap nih uknak an lakmi mipi nih an duh lo caah lamzawhnak cu an peh thluahmah. Hi konghe pehtlaiin tuchun ah Naypyidaw i, lam a zawhtu mipi hna cu police nih an hrocer hna. An biachim mi hrimhrim ttihnung ngaingai asi ko. Hi kong, police nih lam zawhtu an hrocerning ah Myanmar Now thawngzamhnak nih a tanglei bangin a langhter.\nNaypyidaw ah minung thong tampi hna cu lamzawh nak an ngei tthan. Lam a zawhmi mipi hna cu police pawl nih meithahnak motor hmangin Ti in an kah hna. Culawng siloin lam a zawh mi minung thong tampi hna cu kalnak lam an zulh dingmi ri zong police nih an khiah piak rih hna. Hi ka hmun le hma cu nan lonh lai lo tiah ri an khiahpiak hna i, Police nih an timi cu Rin thumnak nan vun lonh asi ahcun meithal kuan taktak in kan kah hna lai tiah an ti hna tiah alanghter.\nThawngpang Thar:Kawlralkap thanhnak tuahmi cu thinphang si ko cang. Kawlralkap nih thanhnak an tuahmi cu phungkalh in a ummi hna cu action kan lak cang lai tiah an thanh. Ralkap nih nawlngeihnak an lakmi ruangah ramchung mipi hna cu biatak tein duhlonak langhter in lam an zawh cang, Ramchung mipi hna cu tutan thilsining konghe pehtlaiin um sawhsawh an i tim ti lo. Culio caan ralkap nih MRTV bak in thawngthanhnak an tuah.\nZEIZONG VIALTE AN KHAM DIH RUANGMANG HOI CANG AI


Canada i a umi Laipa Pakhat nih NLD maw CNLD vote pek ding fiang pup in a van tial ko hih – Kawltu Team\nCanada i a umi Laipa Pakhat nih NLD maw CNLD vote pek ding fiang pup in a van tial ko hih\nNLD Maw Kaa Thim Lai CNLD Dah? Credit: Luther Tin Hre (Canada)\nKa tlaangtar hna pahnih ah hin zeidah kaa thim lai tiah caan sau ngai ka rak ruat ve zeicatiah an biapi veve. 2015 ah khan cun NLD kha aho paoh ruahchanmi a rak si. Cheukhat nih cun Chin Party thawnter kha fak piin an rak chim ve. A caan a vun phak ahcun NLD nih landslide in teinak an hmuh. 2008 phunghram remhnak caah Suu Kyi kha kan rak i bochan tuk. Aa fawih lai lo ti zong kan rak theih ko nain zeimaw tiin remhnak lam a on khawh men ko ti kha kan rak ruah.\nAtu i CNLD hmuitinh vialte hna zong khi 2008 phunghram remhnak cungah aa hngatmi lawngte an si. Ralkap nih ramkhel rian an kal tak zong hi a biapi tuk hringhran. Asinain kum 5 chungah ram an hruainak ah an remh kho hlei lo. Mi tampi an lungdong. Suu Kyi lehlam tu soisel le thangchiat a tong. Ralkap leiah a tang cang; Tlang Cung miphun a kan leirawi ti tiang in atu cun a thang kan chiat cang. Cucaah miphun party thawnter a hau cang tiah hnulei aa mermi an tam ngaingai cang.\n2015 lio naak in 2020 ah Miphun Party thanhnak a let in a thang. Asinain biahal awk a ummi hna cu: Suu Kyi hi ralkap zawn in kaar a hlaang taktak maw? Tlang Cung miphun hmuitin a kan leirawi maw? CNLD hmuitinh Self determination le Federal uknak tiang phak pi a kan tim lo maw? State Counsellor hi a za tuk cang ko ti hna in a ruat sual hnga maw? Hi biahalnak pawl hi Suu Kyi hmurkaa in kan theih lo chung paoh le a taktak in kan hmuh kan tongh hlan chung paoh cu Suu Kyi zumh hi Chin miphun tampi caah cun a har ngai dingmi a lo cang. Asinain Suu Kyi cung i catialtu pa nih ruahchannak a ngeihmi cu a dong naisai rih lo. 2008 phunghram zong hremh kho rih hlah hmanh seh; Tlang Cung miphun cung hna zong ah zei hmanh tuah lo ko seh; Suu Kyi cungah ruahchannak cu a thawng ko rih!\nA ruang hna cu: ralkap nih Suu Kyi le mipi sinah nawlngeihnak (power) pek taktak an duh rih lo ti a fiang. Ralkap nih a pelpawite democracy a kan pekmi hmanh hi ramdang pressure a fak tuk cang; sifah nih a kan reh tuk cang; chan pi chan khat deng Inn Hrenh ah Suu Kyi a hren cang. Pressure celh lo le sifah celh lo ah bite in democray a onpiak i, Suu Kyi an thlah.\nHi pinah Suu Kyi ca a siah mipi ca a siah lam dang on chap an timhmi a um ti lo. Zeitluk in dah ralkap nih Suu Kyi cungah pressure an pek lai kan thei lo. Suu Kyi nih ralkap he an i pehtlaihnak a langhter khawh lomi le a langhter duh lomi tampi a um lai. Langhter awk a tha lomi a um fawn rih lai. Ralkap nih zeitluk fak in dah Suu Kyi kaa an phih i, a chim duh lomi an chimter; a tuah duh lomi an tuahter lai ti zong kan thei lo. Suu Kyi nih duh loin zei maw zei maw tiin ralkap duh lomi a pah chih ahcun nawlngeihnak maw an lak than lai a si loah zeidak pakhat khat cu an tuah than lai. Suu Kyi nih lesson tam tuk a ton cangmi a um. Kawlram nucan pakhat dirhmun in a fale thisen luan than lai a duh hrimhrim ti lai lo. Hnulei ah kir pi than a kan duh hrimhrim ti lai lo. Cucaah zeitluk dirhmun harsa ah dah Suu Kyi a um ti kan thei lo.\n1988 ah khan a mit le a hmaika ah minung tam tuk kah le thah an rak tong cang; Inn Hrenh ah kum 15 leng a um; 2007 ah fak tuk in ralkap nih sandahpiahtu tukvelhnak an tuah rihi an thah rih hna; aa bochan taktakmi sihni Ko Ni zong an thahpiak. State Counsellor a chuah pitu kha Ko Ni a si; 2008 phunghram remh khawhnak lam a sialtu zong Ko Ni a si. 2008 in rampi kan hren cang an ti lioah Ko Ni nih an cungah Suu Kyi a thutter than lawng si loin phunghram remhnak tiang lam a sial caah a rannak in an thah.\nHi vialte hna hi ralkap lungput a si i, zeitluk in dah ram pi tlaihhip an timh peng timi theih khawh a si. Suu Kyi nih ralkap lonh a ngamh hrimhrim ti lo. Mipi an tuar; a dawtmi an tuar; a dang zong an tuar than khomi a si ti a fiang tuk zeicatiah ralkap nih zeitluk sau dah ram tlaihhip an duh ti a theih. Cucaah bobo calcal in Suu Kyi nih ralkap lonh le chawhkenh a tim ti hna lai lo; an taw tu zat lengmang hna i thluk dih tu aa zuam cang ti hi catialtu hmuhning a si. Inn Hrenh in a chuah kaa ah khan cun a khupthal leh dih ding in a rak tim men ko lai. Asinain a si kho lo ti a fiang tuk cang le maw a si lai, naite ah khan cun Tlang Cung upa pawl Peace Making Process Award a pek cang hna. A sullam cu nan thachia rih lo hlah u; kan i zuam rih hna lai ti khi a sawh duhmi si.\nSuu Kyi naak in ram a daw deuhmi an um lo. A nunnak pek sian tiang in ram a dawt; 1999 ah ralkap nih a thi deng cangmi a pasal zoh ding in UK ah kalnak nawl an rak pek, asinain ka kal ahcun kirnak nawl an pe ti lai lo a ti i, a ram ca tu ah harsatnak a rak i thim. Ramkhel riantuannak ah a mah naak in a tuar deuhmi an um ti lai lo.\nAsinah ralkap kut in a lak khawhmi a um rih lo. Suu Kyi hmanh nih a tei hna lo ahcun ahoo nih khin dah an va tei hna hnga. Cucaah Suu Kyi zuamnak cungah kan i hngatchan peng rih a hau ko. Lung a hring pahmi cu ralkap he hin ‘ka pe law kan pek ve lai’ timi cu an ngei hrimhrim lai. Zei can dah a rauh lai ti cu kan thei lo. A sau cang, Suu Kyi cawlcangh zoh le ralkap cawlcangh zoh hna tikah Tlang Cung miphun chunmang le saduh thah cu a hla tuk rih. Cu lio i CNLD chunmang chinchin cu a hla tuk. Miphun party cu kan dawt ding a si; kan tanh ding a si, asinain CNLD hi miphun party ah a chia kho lomi an tam pi fawn.\nAn min in chim cu a rem lo caah, atu lio CNLD ah hin Chin upa bochanmi tampi lungthin a um lo. Chin Party ti zong hi an fawi lo. A hlei in an aupi lenmi hmuitinh pawl khi a hmun le a caan lo pi ah a si rua tiah ka ruah. Ram sersiamnak le thanchonak tu hna kha zeitluk in dah; zeitin dah kan chuah pi lai ti hna seh law, lung a tho deuh hnga. Asinain an aupi lenmi pawl hi a si kho lo ding lawng te an si fawn i cheukhat caah cun ngaih an har ngai. Zabui thingpar kaiter i a taw in namchih lrn he aa lo. State parliament zong ah ka bei an sei lo; Chief Miniter zong ka bei an sei lo. NLD nih State level ah tei loin um sual hna hmanh seh law CM zong ka bei an sei lo. Practical in uar an um lo tuk. Suu Kyi tu ah hin ruahchannak chiah rih a tha ko rua!\n← Zunthlum Ngeimi caah Ei Ding le Ei Bak lo dingmi Pawl\nP.Thawng Bawi Nih Pathian Thangthat Nak Hla Thar Cu A Mak Law Law(Video Thar). →


Pele: Neymar nih Messi le Ronaldo tei khawh nak ding lam a ngei – LAICOMM\nPele: Neymar nih Messi le Ronaldo tei khawh nak ding lam a ngei\nBrazil zaanglek thing a si mi Pele nih Messi, Ronaldo te cu Neymar nih a tei khawhnak ding lam pakhat a ngei. Neymar cu Messi, Ronaldo te bantuk in Ballon d’Or laksawng tampi a co rihlo nain World Cup ah an pahnih cu lonh in sil co kho ding dir hmun a ngei tiah a chim.\nA ralai mi caan ah World Cup cu thok ding a si cang. Neymar cu Brazil, Messi cu Argentina, Ronaldo cu Portugeal hna i hruaitu ding an si. Mah lio caan ah Pele nih a hmuh ning a chim mi a si.\nPele nih “Neymar cu Messi, Ronaldo te bantuk in Ballon d’Or laksawng cu voi 5 tiang a co kho ding a si lo. Sihmanh sehlaw World Cup ah an pahnih lonh in sil co kho mi a si. Zei catiah Neymar cu World Cup ah tu hnu voi 2 tiang celh kho ding dir hmun a ngei. Cun tulio Brazil team cu zaanglek thatha lawng te in dirhmi an si caah World Cup ah champion an si kho. Cun Messi le Ronaldo te caah cun tu World Cup hi an dongh nak World Cup a si kho mi a si” tiah a chim.\nPele chim bang in Messi le Ronaldo nih Ballon d’Or laksawng cu an raklak lengmang ko na in World Cup tu cu voikhat te hmanh an co kho rih lo. Tulio ah Messi cu kum 31 a tling cang lai. Cun Ronaldo zong kum 33 a luan cang mi a si i a ralaimi 2022 World Cup ah tel kho ding in a fiang ti lo. Tutan World Cup zuamnak cu an pahnih caah a donghnak World Cup a si kho mi a si.\nPrevious Messi he Club pakhat ah a celh khawh ti ding an si lo nak kong Aguero nih a chim\nNext Lionel Messi nih April thla chung thiambik laksawng a co than\nBrazil zaanglek pawl nih an i hruk ding angki numbar a chuakcang\n“CR7 Champions League tiin min thlending a si cang” Cristiano Ronaldo\n“Real Madrid ka chuah tak kho men tiah ka chimmi bia cung ah ka ngai chih lo” Ronaldo\nRonaldo nih tuanbia thar a tial than\nReal Madrid Le Liverpool club pahnih fonh in a thabik zaanglek pa (11)\n“Salah cu Messi le Ronaldo he nan tahchun mi cu nihchuak ngai a si” Ramos


Myanmar Idol Winner Hi Palawng Te An Si Rih, Esther Nih Idol a Co Lai Maw? – Chin World News Evening\nNovember 6, 2019 Salai Van Theihtlei\nEsther nih Idol a co lai maw? A hmel ngai hih. Nu nih tu tan Idol a co lai maw? A dawh ngai: Zei hmanh buai chung awk a um lo. A co paoh nih va co ko hna seh ti awk a tha lo. Hi bantuk thil hi cu a hlan kan in rak ruahdamh pah a tlak mi khi a si. Myanmar Idol hi voithum an tuah cang i a cotu winner hi pa lawng te an si rih. Pa hi an thiam deuh ruang ah an co zong a rak si pah ko lai. Pa hi kan men lo i mu. Nain reseacrh kan tuah tikah vote pe tu nu pawl ruangah pa deuh nih co a si timi kha a dik tak ko.\nMyanmar Idol vote petu hi pa nak in nu hi a let in an tam deuh. Nu le nu kar ahcun suai aaa dat a um lo tikah pa cung ah khan an mit hei tla. Tikah Pa ahkhan an uar deuh mi cio kha an vote hna. Hi ti chim tikah hin kei cu ka si țung lo a timi nan um lai. Nu zong cu i dan cio a si. Mui he Aw he a zoh i, a duhmi pa kha a vote an um bang, pa a si phawt ahcun mui zoh loin a aw bak lawng a vote mi zong an um thiam. Nu nih nu vote zong cu an um țhiam. Nain a zei a si paoh ah Pa cung ah an vote rak tla deuh tuk ko tiah rak ti zungzal mi kha a hman tak ko e.\nNain tutan cu thlihran aa dang cang. Kawl nu a tam deuh cu an i ngeih chih cang. A mi pa paoh in kan vote hna ruangah nu kan limhang tla tiah a pommi an tampi cang. Cu zong cu an za tein an pom ka ti lo. Nain an tam ngai i, cucaah a thiam bak mi nu kha, a thiam huaha lomi pa nak cun kan vote cang lai an ti. Cucaah vote petu majority mitam deuh a simi nu nih a thiam bak mi nu pek a timmi an tam tikah Esther Sung Sung nih co dawh a si ko. A si lo zong ah nu ngak dang pakhat khat nih.\nMah peng nih mah peng vote kong ah kan rak buai ngai mi hna kha cu buai awk um lo khi a si tiah kawl doctor ka hawipa nih a ka ti. Kawl ram ahcun peng myo cu zathum zali pei um cu a ti. Nan mah “Laimi” cu chim hlah, Mandalay Zitidip peng in a aw “Laimi😂” te aa zuam ve i, dan judge pawl vel ah top ten a lut ve, mah pa te cu an peng pumpuluk bak in nu thlu lo, pa thlu lo in vote an pek ve ko a ti. Nain a tla hma sa bik a si. Cu pa te cu a va tlung i an peng pumpi nih an rak don ko a ti. A dang a tang mi peng myo vialte a za le za tu nih pei mah le uar tak mi cu mee pek phung a si ko cu a ti.\nHakha peng pawl hna nih maw Aye Myo Phyu bang hna vote an pek a ka ti i, aw ka ti cu, hahahaha, Laimi hi nan rak tuk hi, hlen nan nuam tuk lai nan lung put te cu a ka ti ko. Nain ziah nang vial na lungput hi cakei pei a lawh ko hi, hlen cu chim hlah a uk bak in na ka uk hi, Hakha dang teh an si ve lo maw a ka ti i, kei mah bantuk in Hakha ah Bawi Lungput a ngei mi thong khat um usih law AA le Kawl ralkap upat bikmi miphun kan si lai si ka ti ve. Mifim le Tlangcung ah zei dah cang ti a hngal ve mi a si tikah ka chim duh mi a pemh colh.\nMah peng le mah naih niam vote pek kha US hmanh ah an kalpimi a rak si ko e ti a si. Laimi fim kan rak i cuh a luan deuh caah a si e ti a si. Mah peng le mah naih niam vote awk a um lo cun mah state chung pa vote pek kha kalphung a si ko ti a si. A thong za, peng dang le state dang tu nih khan ho peng le state ti um lo in an vote lai i a si ko ti a si. By Siang Bawi


CNF:A soisel tu ding ah cun’Na mui a chiatuk aih dai tein um ko. – Lai Lungrawn Post\nApril 26, 2021 April 26, 2021 admin Theihtlei\nKhua pakhat i nungak muidawh bik mi cu pa pakhat a mui le pumrua a tha lemlo,a sinpi lemlo mi nih cun a sawisel ve sual i,nungak nih cun a sawiseltu pa pakhat cu a theih i a vai fuh i tihin a ti.\nNang hi maw khua pakhat aiawh in muidawh a si ve mi cu na ka sawisel ve,na mui le pumrua kan hmuh le ka hna a ngam,mui le pumrua ttha pi khi cu si law ka huat ngaingai hnga,nain na mui le pumrua hmanh hawi mu le pumrua a can lo mi le a tluk lo mi na si caah ka zei a poi lemloh,ka hna angam ko e hei ka sawisel lengmang ko awh,na mui le pumrua a that lo ruang i mipi theih hmanh na tawn lo,keimah na ka sawisel ruang tal ah hin mi nih an in theihphahnak ah,a ti an ti.\nCNF/A a sawi sel lengmangtu pawl hi an facebook ah a deu/a lem an i ser a si zong ah a taktak ah khua pakhat ah muidawh le pumrua tha ti mi le rinhchanh mi an si hrimhrim lai lo,mah min ttial ai thiam fafang le nupi pasal a tong fafang an si hrimhrim lai i,an nupi le hmanh tthitha in a cawbnpiak thiam mi an si lai lo i,khua pakhat an um lio ah caw comiti hmanh ah telh bal lo mi deuh lawngte an si hrmhrim lai.\nMah hna pawl cu an khua in ram hnihnak maw ram thumnak maw an phanh tikah mirang ca hna ABC in chimh chawm mi pawl,Thanks ti te a ttial thiamka mi deuh lawngte hi a tubantuk in ram le miphun caah mah le inn le lo kaltaak le nu le pa le unau hna kal taak in a suur a sa a lim a kiik ti um lo in rian a ttuan mi hna a sawiseltu cu an si.\nCun,mah hna pawl kha ttha tein i chinchiah hmanh hna uh,an mui le pumrua a tha ngai mi pi an um theng bal lai lo,a lu a ngan ngai i a hngawng a tthia ngai mi maw, a hngawng a sang ngai i a ha a paoh ngai mi maw, a hmur a zum ngai mi maw deuh khi an si hrimhrim hna lai,mah hi 90% hi cu a dik hrimhrim lai,theih na duh ahcun a tu ri hin i chinchiah hna ulaw ka ttial mi hi a dik le diklo na fiang ko lai.\nCucaah,mui dawh lo le pumrua ttha lemlo pawl sawisel cu zeipi khi a si lemloh,mui dawh le pumrua tha nih sawisel belte an sawisel mi caah a faak ngai i,nungak muidawh ca hmanh ah itengh lennak a si.Sihmanhselaw muidawh lo sawisel cu thazaang pakhat tu a si i, mui dawhlo le pumrua tha lo pawl caah ningzak tu a si Tin Duh Thang.\nThawngchia:Mipi le ralkap karlak’Deihnak a um kho tilo tih a nung ko hi.


Veto power a ngeih mi ram hna nih U.S president tling seh ti an duh mi minung an thim ve cang – TIMES OF CHIN NEWS\nVeto power a ngeih mi ram hna nih U.S president tling seh ti an duh mi minung an thim ve cang\nPosted By: thawngthawng November 19, 2020\nAmerican 46nak president: Donald Trump nih result khupthal a lettu phungning lo mee a tam tuk a ti. A facebook cahmai ah tihin a ttial tthan. Cacawn nihnih zan suimilam 8:00 pm hnu ah phungning lo mee tam tuk an cohlan. Cu nihcun Pennsylvania le a dang ramkulh hme te te ah result hi fawi tein a thlen dih. Mee rel lio zong phungning loin observer pawl an zohter duh hna lo. Hi zong nih hopaoh nih thimnak zan ah fawi tein a tei lai tiah an ruahmi Pennsylvania ramkulh telh in ramkulh tampi ah mee result a thlen dih.\nCaan saupi chung hohmanh zohter an sianh hna lo. Cu caan chungah thil ttha lo a chuak. Phungning tein tuahmi fianghlangnak an sianh lo. Observer pawl nih mee relnak khaan chung hmuh kho hna hlah seh tiah innka le thlalangaung hna cardboard an khuh dih. Inn chungah thil ttha lo a chuak. Thlennak nganpi a chuak” tiah Trump nih facebook cahmai ah a ttial.\nJoe Biden nih electoral mee 279 a hmuh. Donald Trump nih 214 a hmuh. Joe Biden nih president tlin khawhnak electoral mee 279 a hmuh ko nain, Trump nih keimah nih ka tei a ti ve rih. A facebook cahmai ah tihin a ttial. Mee relnak khaan chungah observer pawl luhter an sianh hna lo. Thimnak hi keimah nih ka tei. Phungning a simi mee 71,000,000 ka hmuh. Observer pawl zohter an duh lomi hna thil ttha lo a cang.. A hlan ah a cang bal lomi a si. Zeitik hmanh an hal ballo mi minung sinah mail-in mee tam tuk an kuat” tiah Trump nih a chim ve.\nJoe Biden cu president tuan khawhnak electoral mee 270 a lonh cang. American 46nak president cu Joe Biden nih a tuan cang lai. Thimnak ah teinak a hmuh bangin mipi sinah lawmh bia a chim ve. American mipi nih ka cungah zumhnak nan ka ngeihmi cungah kaa lawm tuk. Thlakmi thimfung zong cu hlan nakin a tam, record thar a ttial. Hi nih hin democracy nih American mipi thinlung ah hmunhma a lak ko ti a langhter” tiah a chim.\nA chim rihmi cu bia chiahru le thinhunnak bia pawl zong kha kan hnulei ah kaltak cang usih. Miphun ah i funtom cang usih. A tu hi American kan ifuntom caan a si. United States of America kan si. Hmunkhat ah kan ttuan tti ahcun kan tuah khawh dih ko lai tiah a chim chih. The United Nations Security Council nih zungzal in veto power hmannak nawl a pek mi hna ram hna pawl cu China, France, Russia, the United Kingdom and the United States hna an si. Hi ram pa nga hna lakah Russia le China nih cun Biden an lawmpi manh cang. France le United Kingdom belte zei hman an chim rel rih lo.


Cawbuk ah ralkap pali an thi lo – Hakha Cherry\nCawbuk ah ralkap pali an thi lo\nThawng dik kan hrawmh hna. A tu lio cu ralkap an thi ti hi zapi nih theih duh mi a si tikah an thi lo van ti cu a duh lomi nan tam ngai lai… Nain thawng dik bak a hngal mi ka si ve tikah ka phuan lai… Cawbuk um mi vialte zong nih ralkap an thih lo cu an theih ve ko…Nain CDF nih pali thah in an i chimmi a si tikah a ho hmanh nih a dik ning in thawng an thanh ngam lem lo…\nNizan paruk le ti ah khan CDF lei nih mei thal zawn khat hnih an puah thawng kha ralkap nih an theih caah ralkap zong nih zun tlawmpal in an puah sawh ve mi a si… ralkap lei in pakhat te zong an thi sual lo.. mipi lei zong an thi sual lo… A tu bantukin CDF nih an thah lomi pi hna kan thah tiah an i chim mi hi Laimi lawng si loin Kawlram pumpi an kan hlen a si..\nRalkap bia cu a tu lio ahcun a ho hmanh nih zumh a si ve lo tikah mipi lei nih pakul kan thah hna ti hmanh ah a zum ding phun kan si… CDF cu an cawl cang pah tak ko… CNA pahnih thum zong an i tel chih ve….CNF he aa peh mi bu paoh hi cu lih le hrokhrawl lawng an rian ko rua hih…By-Naw Naw\nCawbuk lei Meithal Puah Thawng a Than Hnu ah Hakha Khuachung Dawr pawl an Khar Dih.Nihin zaanlei sml. 3:00 in 4:00 karlak hrawng ah Cawbuk lei in meithal puah thawng a thang i, i kahnak a um tiah mipi nih an ruah caah Hakha khuachung dawr pawl an khar dih.\nCawbuk khuasa hna nih, “Meithal puah thawng voi khat hnih cu a thang ko. Asinain, i kahnak cu a um lo,” tiah an chim.\nCun, nihin zinglei in atu sml. 6:00 tiang ah hin Hakha ah CDF cawlcanghnak a um lo, tiah a fekmi thawngpang hram in kan theih.Cawbuk ah meithal an puahtu hi ahote ngaingai an si timi theih a si lo.The Chin Journal May 3, Hakha\nCawbuk lei Meithal Puah Thawng a Than Hnu ah Hakha Khuachung Dawr pawl an Khar Dih\nKalay in Chinram lei a Rak Kaimi SAC Ralkap pawl Saetaw (Angteng) ah Mipi nih an Kah Hna


Matupi Peng Angta Khua Gangaw Peng A Phan Mi Lak Than An Duh: Ne Win chan 1972 hlan ah Matupi peng a rak um mi Angta khua cu Gangaw pengah a um cang caah a tu cozah nih Chinram chung Matupi pengah chiah than ding in Matupi peng MP Pu Van Cin nih a voi 10nak Chinram Hluttaw meeting ah halnak a tuah tiah The Hakha Post nih a thanh.\nMah Pu Van Cin a hal mi hi Chinram uknak lei Chief Deputy Director U Maung San nih hiti hin a leh: "Angta khua hi Chin Ramkulh Matupi peng ah a rak um bal timi ca kan hmu lo. Bungzung Forest area belte cu a um. Chin Ramkulh chung chiah khawh nakding ahcun Magwe Ramthen le Chin Ramkulh Chief Minister an i ceih i hnatlaknak tuah a hau".\nMalaysia Ah Bomb Puah A Timhtu Ralhrang Terrorist 17 An Tlaih Hna: Malaysia khualipi Kuala Lumpur khua ah bomb puah ding timhtuahnak a ngei tu ralhrang 17 leng cu zei hmanh an tuah khawh hlan ah Malaysia palik nih an tlaih khawh hna tiah BBC nih a thanh.\nMah 17 lakah minung 2 hi IS ralhrang pawl an lor nak Syria in nai te ah a rak kir mi an si hna. Mah ralhrang hna hi hriamnam ngah khawh dingah Kuala Lumpur um palik le ralkap umnak hna luh hnawh an timh cang ti a si. An tlaihmi hna hi kum 14-44 kar an si hna.\nTuni kha Malaysia cozah nih ralhrang dohnak (anti-terrorism bill) upadi an fehter i hmual ngei deuh in ralhrang an doh khawh cang lai ti nak a si.\nAustralia Ah Ngakchia Ninga Chung A Tlau Mi An Hmuh Than: Australia ram Victoria ah ngakchia kum 11 pa cu an chungkhar in holiday an kal lio ah a tlau i ninga chung an kawl hnu ah a nung in an hmuh than,si-inn ah an kal pi colh i a nunnak caah thin phan awk a um lo tiah BBC nih a thanh.\nA tlaumi Look Shambrook hi thluak lei tlamtlinlonak a ngei mi a si i midang he ai chonh bia kho deuh lo mi a si. Hi pa a tlau ruangah Lake Eildon ah holiday a kal mi tampi cu an holiday ngol in amah an kawl cio ve ti a si.\nThein Sein Telh In Kawlram Hruaitu 48 Thaizing An Ni Tong Lai: Kawlram chung party lutlai, tlangcung miphun pakhat cio aiawhtu le cozah lutlai pawl i tonnak 48 party talks cu thaizing Naypyidaw um President inn ah tuah a si lai tiah Pu No Than Kap nih 7Day Daily ah a chim.\nHi tonnak ah ram pumpi huap kahdaihnak minthutnak (NCA) ding kong, tukum thimnak kong, thimnak tuah hlan ah ram chung daihnak a um khawhnak ding kong hna ceih a si lai. Hi bantuk hruaitu 48 i tonnak hi a luancia January thla chungah an rak tuah bal cang.\nCACC GS Thlahlawh Ks 360,000 Pek Ding An Fehter: Ram kip um Chinmi hna telh in Chin Association for Christian Communication (CACC) a voi 9nak Triennial Meeting cu April 4 in Hakha ah an tuah i CACC riantuan hna thlahlawh zong an fehter, CACC GS cu thlakhat ah Ks 360,000 pek ding hnatlak a si tiah The Hakha Post sin thawng theih a si.\nCACC meeting nih an fehter mi CACC riantuantu thlahlawh cu a tanglei bantuk in an si:\nDept. Secretary Ks.330,000\nClerk/ Accountant Ks.235,000\nPeon + Keeper Ks.215,000\nFamily allowance Ks.10,000\nHousing allowance Ks.35,000\nHousing allowance Ks.25,000\nOffice assisitant Ks.235,000\nPosted by Lungthli Tum at 12:27


Miphun Tanh Le Dirpi Ah A Caan Rikhiah Um Lo, A Zungzal In A Caan Si. – Lai Lungrawn Post\nOctober 18, 2020 October 18, 2020 admin Chin News\nMiphun Tanh Le Dirpi Ah A Caan Rikhiah Um Lo, A Zungzal In A Caan Si. Laimi kan i funtom khawh lo ruangah kan thangcho kho lo kan ti. Kan thancho khawhnak hnga i funtom hna uhsihlaw kan ti ah le nan duh fawn lo. Kawl nih an kan serhsat e, an kan namneh e, an kan neek e kan ti. Kawl nih an kan serhsat nak in i chanchuahnak caah kan miphun hmunkhat te ah dirti in le tangti hna uhsihlaw kan ti ah le nan duh hoi lo. Kan miphun party dirpi caan a si rih lo e, a tuan tuk e nan ti. Phunghram remh taak hmasa a hau e nan ti hoi.\nNLD lawng phunghram a remh khotu ding an si nan ti. NLD nih hin kum 5 an kan uk chungah phunghram an remh kho lo i remhkhawhnak lam zong an ngei lo. Bia pakhat tein hal kan duh hna. Zeitik ah dah NLD nih hin phunghram cu an kan remhpiak khawh lai? A ni caan tah nan kan chim kho lai maw? Phunghram remh hlan cu NLD tanh ding nan ti si kaw, NLD nih hin kum 5 chung ah an remh kho lo i, a tu a ra lai mi kum 5 chungah hin remh kho than hna hlah sehlaw tah, mah tiin cun mah an mah cu kan hngah lengmang ko kun hna lai?\nZeitik ah an remh khawh lai ti hmanh aa fiang lo mi cu ma mitcaw hna beisei in cun kan hngah lengmang ko hna lai? NCA lawng lawng in remh khawhnak lam a um an ti i NCA ah Dr. Lian Hmung zong nih kan miphun party ka hlam tuk hna e tiah a timi khi kan i fiang kho hrim hrim hna lo maw? Cun kan miphun Party a thawn thawngin NLD he ral kan si lai tinak a si tung lo. Kan miphun ca i thatnak ahcun kan dirti ko lai i, kan miphun caah chiatnak a si ahcun a herh le ral zong kan si ko lai. Party dang dang kan si ruangah kan tang ti in kan dir ti lai lo tinak a si hlei lo. A herh ning in thil hi tuah le kal ti khawh a si ko.\nCun kan miphun chungin Rakhine ram, Makuai ram le Sakain ram then ah a um i an tlau cang lai ma, tiin le zei miphun ka si ti hmanh aa hngal huaha ti lo mi hna hmanh nih lungtho tein le lawm tein kan miphun funtom caan a cu cang tiah an dir lio ah hin, kan nih a hrampi a si mi hna nih hin a si kho e tiah ma kan ti kun hna lai? Rak i tuak cio uh, khua hi a faak deuhin ruattuah hna u sih. Kan miphun dirpinak ah hin a caan a si rih le si rih lo a um lo. A zungzal in a caan si. Credit: Tawk Awi Thang SangteChung


AA KAN TUAH NING ZOH TUAH UH, HIHI MAW USDP LE NLD CU – The Chinlung Post\nChin mi nih tutan Election ah kan ni ralrin bik ding mi cu, Kan nih Chin mi cu 100% ah 70% cu zumtu kan si. North Chin hi cu 100 ah 95% cu zumtu kan si i, South Chin belte hi 100 ah 65% hrawng hi Milem bia an si rih. Cu tik ah, Party USDP le NLD nih kum 10 chung kum 5 veve in an kan uk veve cang. Cu an kan uk chung Myanmar ram dih lak in an riantuan mi cu kan chim lai lo i, Chin ramchung ah an tuahser mi kan zoh tuah lai.\nUSDP in thawk u sih, USDP Cozah chan lio ah khan (Chin State PM)nih Hakha vailamtah an phun mi phong in (စေတီ) kan ser lai tiah buai nak a rak chuah pi. Cu nih zei dah kan hmuh khawh ti ahcun USDP nih hin Chin State Tlangpar kip ah hin စေတီ sar hi an uar ngai. Chin State cu Khrifa ram ah acan tik ah mah စေတီ pawl kha kan herh lem lo hlei ah biak nak he a kalh bak mi thil a si.\nCu caah USDP hi kawl biak nak caah cun atha bik party a sinain kan nih zumtu caah cun thinphang ngai a si. NLD kan vun zoh than lai, NLD hi mipi thinlung a la bik party a si i, Chinmi zong nih kan uar ngai. NLD nih kum 5 rian a tuan mi kan zoh tik ah Thantlang le Hakha ah (Aung San) milem srr ding in khua an khan.\nSinain Aung San milem hi Tlangcung mi nih cun kan herh lem lo. Chin mi nih paraltha tampi kan rak ngeih ve mi an tam pi. Aung San hi, Kawl pawl ca cun an Pa bik a si ko nain kan nih Tlangcung mi caah cun sal ah an kan taantertu a si ti uh sih law mi tampi nih cun nan pom men lai lo nain a si mi a si ko.\nAung San milem kan khua le ram ah a um kha a herh lem lo.Chin State nih kan ni ralrin cem ding mi cu kan biaknak le kan Phunglam a hrawk tu si loin a cawisang tu ding kha kan zoh a herh. Inn le lo khua le ram lawng dawt i, kan phunglam le kan biak nak zei a rel lo mi cu kan thim awk a si lo i. Thazaang kan pek ti hna awk a si bak lo.\nCNLD tu hi bia tak tein dir pi u sih.Mi phun huat nak a chuah tar lai lo, kan biak nak he kalh in khua a khang lai lo.kan phunglam kha a upat lai i, Pathian a tih mi an si fon lai.Holhpi ah a buai lai lo e, lung rual nak tu ah a buai pi lai.Chin national Day kha zungkhar ni ah an tawlrel lai.Calendar ah an khum fon lai.\nCredit: Salai Lal Lian HC\nZEIHMANH AN TUAHMI A UM LO KAN TI MAW? HI BIAHALNAK HI TAH


US ralkap nih ISIS ralhrang bawi Baghdadi uico thah in an thah ning | THE CHIN EXPRESS\nUS ralkap nih ISIS ralhrang bawi Baghdadi uico thah in an thah ning\nISIS ralhrang dirhtu le hruaitu Abu Bakr al-Baghdadi, kum 48 cu US President Donald Trump nawl peknak in US Ralkap Thiamsang (Special Forces) nih an thah khawh cang.\nPresident Trump nih Zarhpini zingka ah, “uico thih in a thi, ralchia takin a thi…” tiah vawleipi sinah thawng a thanh.\nAn thah ning\nPresident Trump le ruahnak petu pawl cu Zarhteni zaanlei ah White House i Situation Room chungah an ṭhu i, meng 6,000 leng a hlatnak in US Ralkap Thiamsang pawl nih ISIS ralhrang bawi thah an i thawhmi cu LIVE video in an zoh.\nWashington caan zaanlei 5pm hi Iraq ahcun zaamttim 12:00am asi i Syria ram ahcun 2am hrawng asi.\nZarhteni zaanṭim deilei (Zarhpini khuadei hlan) khuamui lakah US ralkap 100 leng cu Iraq ram chaklei in helicopters 8 in ISIS ralhrang bawi umnak Syria ram lei ah an zuang.\nThah an timhmi ISIS ralhrang bawi pa cu Syria ram chaklei i kulh dihmi inn pakhat ah a chungkhar le a vengtu pawl he an um. US cozah nih ni tlawmpal chung a rak ngiat ziar cang.\nMah hnu ah, President Trump nih a chimmi “ṭihnung tak le ralṭha takin zaan ah an luh hnawh” a timi kha US ralkap nih an tuah. President Trump nih, “Baghdadi cu a pitmi vawlei tang khor chungah a zaam. Bomb aa puah i amahlemah aa thah pinah a fale 2 zong a thah chih hna,” tiah a chim.\n“Pasal thih in a thi lo. Mi ralchia thih in a thi,” tiah President Trump nih ati.\n“A ṭap, a hrum, a hraam i thi dingin a fale 2 aa hruai hna,” tiah a chim.\nVIDEO – President Trump nih ISIS ralhrang bawi thihnak kong thawng a thanh lio\nUS ralkap nih an dawi lio ahhin “K-9” tiin auhmi ralkap uico fim pawl zong an hman hna.\nUS ralkap nih cutin ISIS ralhrang bawi Baghadadi thahnak an tuahmi cu ‘Kayla Mueller’ tiin min an bunh. Kayla Mueller cu US rammi asi i Syria ramchung ralzaam bawmh dingin a kal lio ah ISIS nih an tlaih i Baghdadi nih voi tampi a tlaihhrem hnu ah a thah behmi nu asi.\nISIS ralhrang bawi thahnak an tuah lio ahhin zeitin dah White House he an i pehtlaih pah i live video an thlah pah ning si, tbk., thil thuk deuh pawl cu US cozah nih a phuan duh lo caah hngalh khawh asi lo.\nNain, President Trump nih tlawmpal a phuanmi um. Zarhpini zingka ah ISIS ralhrang bawi an thahnak kong cu White House in thawng a thanh lio ah, “Zarhteni zaanlei 5pm (Syria caan Zarhpini 2am) in thahnak rian cu kan thok i Washington in ka zoh,” ati.\n“Fiang taktak in ka zoh. Movie zoh bak si ko,” tiah a chim.\nZaanlei 4pm ah Trump cu kohti tuknak in White House ah a rung ṭin. Suimilaam 1 hnu ah Situation Room ah Vice President Mike Pence, Defense Secretary Mark Esper, White House national security adviser Robert O’Brien and two generals: Army Gen. Mark Milley, chairman of the Joint Chiefs of Staff, le Air Force Lt. Gen. Scott Howell, commander of Joint Special Operations Command pawl he an ṭhu i US ralkap nih ISIS ralhrang bawi thahnak an tuah lio cu LIVE video in an zoh.\nZaanṭim hnu ah Middle East ah zuannak ding ahhin helicopters nih Iraq, Turkey le Russia ukmi thli lam hman a hauh caah anmah pawl sin in nawl onhnak ngah a hau, cucaah US cozah nih rian herh kan ngei tiah a chimh cia hna nain zei dah kan tuah lai ti cu a chim hna lo.\nISIS ralhrang bawi umnak an phak in, kutka cun mi tlaihnak rap a um caah a kamlei in luhnak kua bomb an puah, tiah Trump nih a chim. Baghdadi cu vawlei tang khor ah a zaam, US ralkap nih a zaamte lai ti an ruahcia nak asi. Mah hnu ah amahlemah bomb aa puah.\nTrump nih ‘a fim tukmi le aa dawh tukmi kan uico pakhat cu khor chungah Baghdadi a dawinak ah hliam a tong, nain ralkap cu hliam an tong lo’ ati.\nBaghdadi a vengtu pawl zong an thah hna. Kulhmi hmun/inn chungah ral 5 an thah hna, adang cu a lengah an thah hna, tiah White House nih a thanh.\nUS Ralkap Vuanci Mark Esper nih, “Baghdadi a thihnak kong cu US ralkap nih an fehter cang. An mit zong in an hmuh pinah DNA zong in an fehter (confirm) cang,” tiah a chim.


CRPH Nih Kawl Ram Phung Hram Pi Kum(2008) Lio A Hrawh Dih Hnu In Federal Army Hna Nih Cun, LungLawm Tein Rawl An Ei Tti . – Chintanbo\nKan theih cia bang in, kawlram ralkap nih anmah duh ning tein phunghram pi cu an ni ser i, cu phunghram pi cun, kum zeimazat cu kan kal cang. Hi phunghram hi ralkap nih zei bantuk cozah hmanh dir hna sehlaw, anmah ralkap an ni tel peng khawhnak ding in a rak sermi le an rak tuah mi phunghram a rak si.\nCun hi phunghram nih hin, Federal Democracy kal phung cu a hrawh dih i,federal Democracy taktak ah luhnak lam cu a phih dih long silo in,remhkhawh zawng arak siti lo.a ruang cu,ralkap nih 25% (MP)seats an ni hauh cang tikah remkhawh nak lam a um ti lo mi phungram a si cang.\nRalkap nih an ni tinh mi cu, anmah nih 25% an ni hauh cang i, cozah nak lakding in a herh mi cu, USDP le anmah lei a ttang mi hna he kan ni bawm lai i, cozah nak cu fawi tein kan lak khawh peng lai tiah an rak i ruah mi cu asi. si nain, an ruah ning in thil a kal tilo caah ,a tutan zawngah hin aanaa an ting nak pakkhat zawng hi a si ve tiah mithiam hna nih cun an ruah mi cu asi.\nCaan a kal lengmang tikah ,Ralkap nih cun an ruah nak bantuk si ti lo caah cun, Feb(1) 2021 ni in,aanaa cu an rak ting .sihmanhsehlaw, Mipi lei nih an duh lo caah, mipi nih thim mi (MP) hna nih cun, CRPH phu cu an rak dinh ve tikah i, Tlangcung hriamtlai phu hna he i fonh in Kum 2008 phunghram Pi cu 31/3/21 ah khan ralkap uknak cu zeitik hmanh ah umti lo dingin an rak hrawh nak kha si.\nCRPH le tlangcung hriamtlai phu hna cu,phunghram pi CRPH nih an hrawh dih mi cu an ni lawm tuk i, hmunkhat teah rawl ei tti nak puai cu sunglawi tuk in an tuah ve tiah theih si. hmanthlak hi zolaw, rawl an ei tti lio hman thlak cu si.an ni nuamtuk i,boipa nih hmai lei an kal tti nak lam zawngah hruai zungzal ko hna seh .Amen.


Khrihfa hi vawlei cungah hrem bikmi kan si | THE CHIN EXPRESS\nKhrihfa hi vawlei cungah hrem bikmi kan si\nWashington – Vawlei cung ram tampi ah biaknak dang an hrem chin lengmang hna, i a zual lei a panh chin lengmang, tiah Christian Broadcasting Network (CBN) nih a phuan.\nKhrihfa pawl hrim cu an hrem hna ning a fak tuk.\n“Vawlei cungah Khrihfa hi hrem a tong bikmi biaknak an si, i a zual chin lengmang,” tiah Ramdang Biaknak Zalonnak kong hlathlaitu US Bu (USCIRF) riantuan Gary Bauer nih CBN sinah a chim.\nRamdang ah biaknak zalonnak a um khawhnak hnga President Trump nih special ruahnak petu i chiah law biaknak dang a hrem bikmi ram pawl hi phihkhamnak tuah hna, cun biaknak kip nih an biakinn an i ven khawhnak hnga US Ramdang Vuanci Zung nih a bawmhnak hna ahhin tangka tam deuh chuahpiak, tiah USCIRF nih President Trump acozah a hal.\n“Security um lo caah Khrihfa biakinn hi ralhrang nih an ral tuk. Khrihfa biakinn a him deuhnak hnga US cozah nih ramdang cozah palek le biakinn pawl hi tinttan pek bawm hna seh ti kan duh.\n“Vawlei cung ram tampi ah mi tampi cu an biaknak ruangah ‘thih ri nun ri’ ah an um,” tiah USCIRF nih cathanh a chuah.\nUSCIRF nih report an chuahmi ah khuazei ram dah biaknak dang a hrembik ti fiang tein hmuh khawh asi.\nVawlei cungah biaknak dang a hrem bikmi ram hna cu;\nVietnam ram hna hi an si. Biaknak dang pawl an tuahto hna ning hi tuksapur taktak asi.\nUSCIRF rianttuan Gary Bauer nih, “China nih biaknak dang pawl a hrem chin lengmangmi hna hi ka thinphang taktak, China cu thil a ti kho tukmi asi caah ka thinphan khunnak asi.\n“China cu vawlei cungah a hung tthawng chin thluahmah. Kum fatin a ram rum chin lengmang, a ralkap a karh chin thluahmah. Vawlei cung pumpi hip dih ai tim, i a kalnak ram paoh ah biaknak dang hrem cu aa kalpi chih peng,” tiah CBN sinah a chim.\nAcunglei kan langhtermi ram hna tluk dengmang in biaknak dang a hrem vemi ram pawl cu;\nTurkey ram hna hi an si.\nTurkey hoi hna nih cun American pastor Andrew Brunson cu kum 2 chung dengmang thong a thlak caah a thawngpang nih vawlei pumpi a hninh dih, ni kum October ceo ah a thlah.\n“Cozah nih a hrem hna pinah, rammi sawhsawh nih an hrem chih hna i cutin a hremtu pawl cu cozah nih dan a tat hna lo, a zoh sawh ko hna.\n“Minung cu zei bantuk biaknak kan biak zongah kan biakinn chungah thinphang in kan um awk si lo ti hi kan zumhning asi,” tiah USCIRF riantuan Tony Perkins nih a chim ve.


Pu No ThangKap Nih CNLD Ah Ai Tinh Mi Le A Ruah Chanmi Thil Cu Mah Hi Maw A Rak Si – The Chinlung Post\nPu No ThangKap Nih CNLD Ah Ai Tinh Mi Le A Ruah Chanmi Thil Cu Mah Hi Maw A Rak Si\nKhah CNLD kan pu bia an hal mi a leh nak hna cu mak ko hih atinh mi cu aropui bak ve apasal bak,USDP party cuhnak nawl hmanh karak ngei nain chin ram ka dawt ruang chin party a luttu No Than kap biachim cu uar a um lawlaw ko. Kan Chinram CNLD pary a lutlai bik tu Pu No Than Kapcu nizan ah biahalnak an ngeih. Hi biahalnak a lahmi hna hi mitam pi nih kan rak theih rih lomi tampi zong a um khomen.\nZeidah an hal I zeitin dah a leh hna a tanglei ah ka langhter.Chin miphun caah kum 2020 ah hin zei party ahdah cuh ding in timh tuahnak narak ngeih I zeiruang ahdah asi?Bialehnak: Chin Party CNLD party cu Falam nitlak nak in cuh kaduh.CPP, CLP, CNDP an biapitnak hi zeidah a si tiah na ruah?Bialehnak: Chin party pathum a um tikah khoi deuh hitha (mee) kan pek lai ti ah hin hna hnawhnak a um. Cun mipi au aw zong a tam I Chin miphun caah thatnak zong silai.\nCu lengah CNLD party kan dirpi a si ahcun pakhat khat a can sual tik zongah Chin miphun caah thatnak bik a silai. A pahnihnak cu kan I ruahchanmi aa khat maw cun a tauntu lawng zong kan I khat lailo tihi a that dihlo caah kan I ruah chanmi cu party pakhat hi siseh ti kaduh.Pathum nak cu Chin ramkulh ah Kawl party hi um hlah sehlaw cu Party hi pahnih a silo ahcun pathum te lawng a um hnga I Chin mi nih Chin mipi hi kan duh duh kan chim khawh.\nA sinain kawl party an um tikah makha zuam ve kho dingin cun lai party pakhat lawng a um tikah lai party pakhat lawng a um hi laimi caah a tha bik timi ruahnak a um. Cu ruang ah CPP, CLP le CNDP pary hi kan komh aherh biknak a si.Niangaizi ah narak um cang ati kaw NLD siseh USDP siseh umlo in CNLD ah na umnak hi zei ruang bik ahdah si?Bialehnak: CNLD Chin party ka umnak bik chan cu USDP party zong hi luh khawh ka si ko.\nLai mika si lai party ka um hi a bia pi tuk. Cun lai party ka um lawngah kan Chin ram nih kan tumtah mi hi 100 ah 100 kan tuah khawh lai ti ka zumh. Cu lawng hmanh silo in kawl party nih an tumtahmi hi a policy ka ti lai maw an mah kawl mi caah cun a tha hnga nain kan laimi caah cun thatnak a umtuk in ka hmuloh. Cun chin party nih kan I ruahchanmi, NLD le USDP nih an I ruahchanmi hi aa khat lo lawlaw caah lai party ka umnak chan hi a si.\nKAWLRAM NUTE THIL TON MI CUNG LUNG A FAKTUK HRINGHRAN KO MU


Thlichia Hmanh Nih A Hrawh Khawh Lomi Mithla Hraannak Inn Pi – ZINGHMUH NEWS\nThlichia Hmanh Nih A Hrawh Khawh Lomi Mithla Hraannak Inn Pi\nKan umnak vawlei cung hi thil khuaruahhar in a khatmi vawlei a si bantuk in cheukhat thil cangmi hna hi cu minung lungthin le thluah zong nih a phanh khawh lomi le a ruah khawh lomi an rak tampi ve. Cun mithla kan timi zong hi Khrihfa biaknak aa tlaihmi kan si ko zongah kan nih caah cun khuachia he pehtlaihnak a nei bakmi a si caah a um bak lo ti cu chim khawh si lem lo.\nA luan ciami kum 2008 lio ah khan thazaang tthawng tak tak mi thlichia cu American rili ram hrawngah faak tak tak in a rak hraang i cu kaa hmun pawnghrawng ah a ummi inn vialte zong a rak hrawh dih hna.Mah thlichia nih hin minung umnak inn lawng hmanh si loin thlichia hraannak hmun pawnghrawngah a ummi thingkung hna zong tamtuk a rak khiah hna.\nA si nain hi thlichia a rak hraannak pawngkam hrawngah a ummi minung hna lau lak in le khuaruahhar in a rak tuah hna tu thil pakhat a um i mah thil cu zei dang si lo in mah kaa pawnghrawng ah a ummi hna nih mithla a hraang tuk an tinak inn pi pkhat cu rawk lo bak in him te le ttha hirhiar tein a um huar ko.\nMah inn pawng hrawng hraang ah a ummi a dang inn pawl cu an rawk dih hna nain mah mithla hraannak inn pi cu rawk bak loin a dir huar ko caah cu ka khuami hna cu an khuaruah har kho tak tak ve. Mah inn pi hi a luan ciami kum 1988 lio hrawngah khan mithla a rak hraan tak tak nak inn si i mah lio chan ah cun mah inn pi pawngah hin zaan ah a ho hmanh an rak i chok ngam lo.\nA si nain chanthar a hung phanh tik ah mah inn pi zong cu a nei tu nih dawh deuh tein a hun remh tthan ve i mithla a hraang tuk timi thawngpaang zong a hung dai deuh ngai. A si nain tu ni caan tiangah mah inn pi umnak hmun pawng hrawng hraang ah a ummi hna nih a phi an chuah khawh rih lomi cu zei ruangah dah mah inn pi hi thlichia zong nih a hrawh khawh bak hnga lo timi hi si.\nMarch 24, 2019 330\nHOME, KNOWLEDGE March 13, 2019 March 13, 2019 by David


Obama a mualpho tuk cang, President a rak si lio ah muslim misual pawl a rak bawmh ning phuan piak a si\nUS Senate nih Obama cozah chan lio ah musliam ralhrang sin ah bawmhnak indirect in an pek le pek lo kherhhlainak an tuah i, tuchun ah US Senate Finance Committee Chairman Chuck Grassley (R., Iowa) nih report an chuahmi cu a phuan.\nObama cozah nih Al-Qaeda ralhrang he a peh tlaimi, Islamic Relief Agency (ISRA) ralhrang cu World Vision sin in 2014 ah an rak bawmh hna tiah report an chuah.\nMah kong hi 2019 ah National Review article ah an rak tial i, Obama cozah nih US$ 200,000 grant a pek hna i, Word Vision hmang in an rak kuat hna ti a si.\nObama hi apa, Africa Kenya miphun, Muslim a si. Mi tampi nih Obama hi a phungmen khrihfa a si lai, a thinlung taktak hi cu Muslim a si lai tiah an zumhmi a si.\nA hnu ah Donald Trump nih National Security Advisor ah a thim. A rian a tuan hlan deuh ah Obama minung pawl le FBI pawl nih a sualnak an kawl i, Ukrain palai phone na chonh ti ruangah taza an cuai i thong an thlak.\nAsinain biaceihbawi nih a sualnak ka hmu lo tiah a thlah cang nain cunglei biaceihzung ah an chuahpi than i bia an ceih thlu hlan ah President Trump nih amnesty a pek. Credit- Salai Lairamthang\nBe the first to comment on "Obama a mualpho tuk cang, President a rak si lio ah muslim misual pawl a rak bawmh ning phuan piak a si"